
L PĂMÎNTUL Şl OAMENII 


Ceea ce stîrneşte curiozitatea oricui se gîndeşte la 
ţara noastră e faptul că aici, în zona munţilor Carpaţi, 
dăinuieşte un neam de oameni de limbă romanică, insulă 
răzleaţă în mijlocul unei imense mări de neamuri de 
limbă slavă. 

Este, cum spunea Xenopol, un adevărat „miracol şi 
o enigmă a istoriei“ faptul de a fi putut urmaşii dacilor 
romanizaţi să-şi păstreze fiinţa, cu toate că, vorba lui 
Miron Costin, ţara lor se afla „în calea răutăţilor*, adică 
în drumul tuturor năvălitorilor care, îndată după ple¬ 
carea administraţiei romane, s-au urmat, val după val, 
timp de aproape un mileniu. 

Căci, într-adevăr, pămîntul ţării noastre este în ace¬ 
laşi timp loc de adăpost în cetatea naturală a Carpa- 
ţilor, dar şi o răscruce de drumuri de-a lungul cîm- 


piilor de care e înconjurată. Popoarele stepei venite din 
fundurile Asiei, jinduind să jefuiască bogăţiile Bizan¬ 


ţului şi ale Romei, treceau de-a rîndul prin părţile 
noastre. Puhoaiele lor, izbindu-se de zidul greu de tre¬ 
cut al Carpaţilor, se scurgeau însă uşor, de-a dreptul în 
Balcani — prin Dobrogea, Bărăgan şi toată Cîmpia 
Dunării, trecînd vadurile Dunării — unul din acestea 


păstrînd pînă şi azi numele de „Vadul Cumanilor* — 

sau dimpotrivă, ocoleau pe la nord Carpaţii, pentru a 
răzbi în Cîmpia Panoniei şi de aici spre Occident. 

Pe la sud, dar şi pe la nord, ferind Carpaţii, timp 
de o mie de ani au trecut sau au făcut popas vremelnic 
prin locurile noastre goţi, huni, gepizi, avari, slavi, bul¬ 
gari, unguri, pecenegi, cumani şi tătari, vieţuind pe spi¬ 
narea populaţiei băştinaşe, care îşi păstra miezul ne¬ 
atins în regiunile de munte şi podgorii, dar se întindea 
şi în cîmpie, adăpostindu-se în poienele imenselor pă¬ 
duri care o acopereau pe vremuri. 

Am putea deci spune că avem în ţara noastră două 
feluri de ţări, una care a fost întotdeauna numai a 
noastră, cea în care nomazii nu puteau pătrunde decît 
cu greu, şi dimpotrivă, alta aflată în calea lor. Pînă 
tîrziu, foarte aproape de veacurile noastre, aceste „dru¬ 
muri de trecere" ale cîmpiei au fost calea năvălirilor 
războinice, pe aici purtîndu-se jafurile şi dezastrele lup¬ 
telor dintre popoarele cuceritoare care năvăleau peste 
noi, înlocuindu-se unele prin altele, sau care, mai tîr¬ 
ziu, se învecinau statornic cu noi : turci, muscali, polo¬ 
nezi, unguri, apoi austrieci, care toţi şi-au avut cîmp de 
bătaie prin meleagurile noastre. 

De aceea mulţi din călătorii cei paşnici, negustorii, 
solii marilor împărăţii, necunoscînd decît această parte 
a ţării care se afla „în calea răutăţilor", ne-au lăsat 
unele descrieri care ne fac să avem despre satele noastre 
cele vechi o imagine cu totul greşită, fiind potrivită doar 
cu ceea ce se putea vedea în zona de nenorociri a dru¬ 
murilor, nicidecum cu ceea ce erau satele din zona cea 
adăpostită a munţilor, podgoriilor şi poienelor tăinuite 
ale codrului. 

Iată, de pildă, cum ne înfăţişează ţara pe la mijlo¬ 
cul veacului trecut (1842), călătorul francez Ubicini : 

„Pînă acum cîţiva ani, ţăranii din Moldova şi Mun¬ 
tenia nu aveau drept locuinţă decît bordeie întunecate 
şi pline de fum, scobite în pămînt la o adîncime de doi 
metri şi avînd o suprafaţă de doi pînă la trei metri şi 
de doi sau trei lărgime. O dată groapa făcută pe mă¬ 
rimea potrivită, se băteau la capetele ei doi stîlpi, legaţi 
între ei cu un par mai puternic. De o parte şi de alta a 
acestui par se aşeza, în chip de acoperiş, o împletitură 
de nuiele, începînd cam de la un pas depărtare de des¬ 
chizătură. 

Acest acoperiş, cît se poate de primitiv, era acoperit 
cu pămînt sau cu lut, lăsîndu-se doar o crăpătură pe 
unde să iasă fumul. Pămîntul acesta se acoperea de în¬ 
dată cu iarbă, astfel încît cătunele alcătuite din îngră¬ 
mădirea unor astfel de construcţii ţi se păreau a fi un 
cîmp acoperit cu muşuroaiele unor cîrtiţe uriaşe. Dacă 
n-ar fi fost fumul care ieşea din bordeie şi care îţi arăta 
de departe că acolo se află oameni, călătorul ar fi putut 
umbla mult şi bine ca să găsească satul pe care îl căuta 
şi pe care de fapt îl şi călca sub picioare^. 

Mai mult decît atîta : nu numai casele, ci şi locurile 
de arătură lipseau. Ne-o spune un călător englez, Wil- 
kinson ( 1820 ), în următoarele cuvinte : „marea întin¬ 
dere de pămînt care e lăsată în ţelină şi obiceiul de a 
nu ara pămînturile aflate în apropierea drumurilor mari 
dau ţării, în multe locuri, o înfăţişare de pustietate care 
înşeală pe călător. Judecind după priveliştea care îl 
izbeşte, el este ispitit să se creadă într-un pustiu. El în- 
itîlneşte prea puţine locuinţe în calea sa, afară doar de 
conacele poştei, şi abia de poate întrezări alte urme ale 
locuitorilor “. 

Aceasta într-o vreme cînd pe aceste mari drumuri 
ale ţării se purtau nu numai oştile războaielor, care vin 
şi trec, ci şi năpasta unor statornice cuceriri boiereşti, 

care şi ele, mai ales, tot prin asemenea locuri asupreau 
şi jefuiau populaţia, într-adevăr „ca la drumul mare“. 
Constantin Radovici din Goleşti nu ne descrie el oare, 
la începutul veacului trecut, viaţa ţăranilor „birnici", 
adică a celor din satele şerbite, astfel : „aceste nedrepte 
urmări şi nepomenite peste tot pămîntul (e vorba de 
jaful fiscal — N . A.) i-au adus pe ticăloşii locuitori 
întru aşa stare, încît intrînd cinevaşi într-acele locuri, 
unde se numesc sate, nu va vedea nici biserică, nici casă, 
nici gard împrejurul casei, nici car, nici bou, nici vacă, 
nici oaie, nici pasăre, nici pătul cu semănăturile omului 
pentru hrana familiei, şi nici, în scurt, nimica : ci numai 
nişte odăi în pămînt ce le zic bordeie, unde intrînd ci¬ 
nevaşi, nu are ce vedea altceva decît o gaură numai în 
pămînt, cît poate încăpea cu nevasta şi cu copiii împre¬ 
jurul vetrei şi un coş de nuiele scos afară din faţa 
pămîntului şi lipit cu balegă. Şi după sobă încă o altă 
gaură, prin care trebuie el să scape fugind, de cumva 
va simţi că au venit cinevaşi la uşă-i, căci ştie că nu 
poate fi alt decît un trimis spre împlinire de bani. Şi el 
neavînd să dea, ori o să-l bată, ori o să-l lege şi o să-l 

ducă să-l vînză, pentru un an, doi sau mai mulţi, fie 

* 

la un boernaş sau la un arendaş, fie la oricine se va 

^ ■ a 

găsi. 

„Şi apoi intrînd cinevaşi într-acele bordeie ale lor, 
peste putinţă era de a găsi pe trupurile lor şi în casă 
lucru de zece lei. Căci şi căldarea în care o să-şi facă 
mămăligă, nu o are fieşcine, ci sînt 5—6 tovarăşi pe 
una. Şi cînd aceştia din norocire prindeau veste că vine 
în satul lor zapciu, polcovnic, căpitan, mumbaşir isprăv- 
nicesc, mumbaşir domnesc fugeau atît ei cît şi muierile 
lor şi copiii care puteau fugi, prin păduri şi munţi, în¬ 
tocmai ca dobitoacele cele sălbatece, cînd le gonesc vînă- 
torn cu ciinn . 

Imaginea aceasta dezolantă a unor sate de bordeie 
ne-ar face să credem că cei care locuiau nu puteau avea 
nici un fel de viaţă civilizată. Trăind precum „cîrtiţele“ 
sub pămînt, săraci, cumplit de săraci şi neomenos de 
jefuiţi, cum puteau avea ei acel minimum de bunăstare 
care singură îngăduie să înflorească cultura ? 

în realitate însă, imaginea aceasta nu este potrivită 
decît excepţional, doar pentru zonele marilor drumuri, 
de-a lungul cărora se scurgeau dezastrele războaielor şi 
se statornicea împilarea boierească, adică a unor zone 
din care populaţia fugea, lăsînd locul pustiu în timpuri 
de prea grea restrişte ; dar în care totuşi se întorceau 
iarăşi, cînd vremurile se mai linişteau. 

Şi-au dat seama de aceasta chiar unii călători stră¬ 
ini, cum de pildă contele de Hauterive, care scria, în 
1787, că a început prin a se mira, străbătînd Moldova, 
de priveliştea de pustietate pe care o întîlnea în cale. 
Dar pînă la urmă a băgat totuşi de seamă că pustiul e 
doar al drumurilor şi al moşiilor boiereşti. El spune : 
„Pînă la o depărtare mare de drumuri şi de graniţele 
ţării, satele au pierit încetul cu încetul şi dacă te uiţi 
la Moldova în treacăt, rămîi cu credinţa că asuprirea 
şi războiul au făcut dintr-însa un pustiu. Socotesc această 
părere foarte depărtată de adevăr. Lipsa populaţiei din 
preajma hotarelor ţării nu e adevărată decît trecător. 
Moldovenii care trăiesc de pildă în munţii de lîngă ţara 
nemţească pleacă şi se întorc, după cum nădăjduiesc 
sau se tem de ceva de la boierii sau stăpînii lor. De 
multe ori chiar cei care plecaseră goi şi singuri se în¬ 
torc îmbrăcaţi şi întovărăşiţi. De asemenea, pustiirea 

locurilor care sînt la drumul mare nu e nimic altceva 

% 

decît tot o strămutare. Satele se afundă prin cîmpii, 
aşezîndu-se mai bucuros în întunericul poienelor decît 
la locurile prea deschise, ale dealurilor, căci în felul 

acesta scapă de sarcina de a da, fără plată, tainuri şi 
cai de corvoadă, care sărut omorîţi fără despăgubire. De 
altfel şi chipul în care îşi clădesc acareturile, lipsa de 
meşteşugire a construcţiilor unei gospodării moldove¬ 
neşti de la cîmp înlesnesc aceste strămutări, aşa că un 
sat întreg îşi schimbă locul cu tot atît de puţină pregătire 
sau greutate ca şi o tabără de nomazi 

Aşadar, ce nu puteau vedea călătorii străini erau 
satele cele adevărate, cele adăpostite în zonele ferite ale 
munţilor şi podgoriilor, acolo unde mai dăinuia, puter¬ 
nică, o ţărănime liberă, moşneni şi răzeşi, care mai toată 
se afla în locurile în care nu străbăteau drumurile cele 


mari. 


în aceste zone, populaţia românească, sătenii, la ei 
acasă, sînt păstrătorii unei tradiţii culturale cu rădăcini 
atît de adînci, încît merg pînă departe în preistorie. Aci 
au reuşit ei să facă a înflori o civilizaţie rurală care nu 
numai că are un caracter de originalitate mai viu decît 
al altor neamuri, dar să şi dovedească o putere de cre¬ 
aţie culturală care uimeşte, pe drept cuvînt, pe oricine 
ajunge a o cunoaşte. 

Aşadar, civilizaţia vechilor noastre sate este, în pri¬ 
mul rînd, o civilizaţie a satelor libere . 

în puţinele pagini care urmează, vom încerca a o 
descrie. 



II. ORGANIZAREA SOCIALĂ A SATULUI 


/ 


1. Ce înseamnă „sat”? 

în vorbirea ţăranilor ca şi în cea a celor mai vechi 
documente, cuvîntul „sat“ are înţelesuri mai multe de- 
cît în limba noastră cărturărească de azi. Şi -anume : sa¬ 
tul cel vechi este un fenomen social complex, cuprin- 
zînd laolaltă o „populaţie“, o „vatră de sat“, adică locul 
de aşezare a gospodăriilor, şi un „trup de moşie“, adică 
locurile de muncă ale acestor oameni. „Moşie“ este de 
asemenea un cuvînt care are alt înţeles în limba popu¬ 
lară şi în cea veche decît în cea de azi, „ide moşie u fi¬ 
ind socotit orice bun care vine de la „moşi“, de la 
„ strămoşi “, adică un bun moştenit. Astfel o casă poate 
fi „de moşie“ ; ba pe vremea cînd existau şi robi ţigani 
puteai avea şi „un ţigan de moşie“. Prin „trup de 
moşie“ se înţelege însă nu un petec oarecare de pămînt, 
ci suprafaţa întreagă a satului, adică ceea ce se numea 

pe vremuri şi „hotarul satului“. Termenul de „hotar“ 
are însă şi el un înţeles anume în limba noastră veche, 
„hotar“ fiind desigur graniţa care desparte un sat de 
altul, dar şi toată suprafaţa cuprinsă între aceste hotare. 
Expresii ca acestea : „un sat cu tot hotarul“ se referă la 
suprafaţa lui, întocmai ca cea de „un sat cu tot hota- 


11 



rul“ sau „din cin în cin", toate vrînd să însemne ace¬ 
laşi lucru : întreg trupul de moşie*. 

Cuvîntul „sat" mai poate avea şi alte înţelesuri, de 
mai puţină însemnătate, precum „gura satului", adică 
o opinie publică, sau în vorba „n-am făcut sat cu cu¬ 
tare^, faptul că n-ai avut tovărăşie cu cineva. 

Denumirea de „trup" care se dă moşiei are şi ea o 
semnificaţie care merită a fi ştiută, ea fiind de fapt 
cea de - primă importanţă pentru înţelegerea vieţii şi 
civilizaţiei săteşti de odinioară. Anume : vatra şi moşia 
satului formează laolaltă un singur tot, organic înche¬ 
gat, tot atît de riguros pe cît sînt organele unui trup 
omenesc. Moşia satului este într-adevăr organizată co¬ 
lectiv, atît economic cît şi juridic, aşa cum vom arăta 
de îndată. 

Să luăm deci pe rînd cele trei părţi structurale ale 
„satului" : „trupul de moşie", „vatra" şi „oamenii", ca 
să arătăm în ce chip se încheagă ele laolaltă pînă la 
a forma un „sat". 


2. Tehnicile economice ale vechilor safe 

a) Trupurile de moşie şi vechimea lor 

De jur-împre jurul unei vetre, locurile de muncă, 
formînd „hotarul satului", aveau „hotare" ale căror 
forme perimetrale erau, de cele mai deseori, foarte re¬ 
gulate, fiind trasate geometric, potrivit unui cadrilaj 
de ansamblu care da fiecărui sat în parte o formă apro¬ 
piată de cea pe care o arătăm în fig. 1. 

Dacă observăm atent această formă, vom vedea că 
ea este determinată prin trei linii de bază, denumite 

„trăsuri“ (adică linii 
„ trase “ de la un hat la 
altul) însemnate la ca¬ 
pete prin pietre de ho¬ 
tar. E de la sine înţe¬ 
les că o asemenea for¬ 
mă de moşie determi¬ 
nată prin „trei trăsuri“, 
fiind înconjurată de 
alte moşii âparţinînd 
aceluiaşi tip, dădea naş¬ 
tere unui cadrilaj agri- 
mensural, în care toate 
satele se aşezau unde 
lîngă altele ca fîşii pa¬ 
ralele, ceea ce se nu¬ 
mea în vechime că satele se aflau „însurărite“, „înge¬ 
mănate “ sau „înjugate“ (vezi fig. 2). 

Fără îndoială că o astfel de împărţire geometrică a 
teritoriului unei întregi zone geografice nu putea re¬ 
zulta decît de pe urma unor operaţii agrimensurale ur- 



Fig. 1. Forma perimetrală a unui 
trup de moşie 

mărite cu dinadinsul, iar nu ca efect al unei întîmplări 
oarbe. 

Aceste trasee ise dovedesc a fi foarte vechi. Cele dintîi 
documente din primele veacuri de după „descălecări 44 , 
de cîte ori vorbesc de ele, le pomenesc ca dăinuind 
„din nepomenit veac 44 . Cercetări mai recente le arată în 
adevăr a preexista vremilor în care statele noastre au¬ 
tohtone nu apucaseră încă a ise întemeia. 

Există însă şi regiuni în care moşiile satelor nu au 
această formă geometrică, ci dimpotrivă, au o formă 
neregulată, care pare a fi fost ieşită nu dintr-o opera¬ 
ţie agrimensurală, ci din cuprinderi treptate, făcute de 
jur-împrejurul unei vetre, prin defrişări succesive. Ele 
poartă numele de „moşii rotunde 44 . 

b) Organizarea internă a unei moşii săteşti 

Cînd într-un document mai vechi se caută a se da 
descrierea unui asemenea hotar sătesc, ca să te facă să 
înţelegi că e vorba de un hotar întreg, de un „trup 44 de 
moşie, iar nu de un lot oarecare de pămînt, ţi se înşiră 
din ce e alcătuit hotarul, spunînd : „din pădure, din 
cîmp, din izlaz, din apă, din vatră 44 , adăugind spre o 
mai bună lămurire, „din hotar în hotar 44 , sau „de peste 
tot hotarul 44 , sau „de pretutindeni 44 . Uneori, la nevoie, 
se enumeră şi alte părţi constitutive ale zonelor econo¬ 
mice din moşie, precum „balta, iazul, stufărişul, poie¬ 
nile, viil£, vadurile de moară, grădinile 44 sau alte ase¬ 
menea locuri specializate. însă întotdeauna părţile esen¬ 
ţiale ale moşiei simt socotite a fi „pădurea, cîmpul, izla¬ 
zul şi vatra”, care sînt de aceea nelipsite în orice descriere. 

Pentru ca fiecare gospodar din sat să aibă parte de 
toate aceste zone economice ale hotarului, ele erau or- 

ganizate în formă de fîşii străbătînd moşia orizontal de 
la un hat la altul, ca de pildă în schema alăturată 
(vezi fig. 3), confirmată prin nenumărate documente, 
precum şi prin situaţia geografico-economică a multora 
din satele vechi care au mai putut fi cercetate la teren. 


Pădure 


Islaz 


Cîmp 


Cîmp 


Islaz 


Fig. 3. Organizarea economică internă a unui sat 

în vremea noastră, înainte ca structura lor internă să fi 
fost radical schimbată prin operaţiile de reorganizare 
economică a teritoriului pe măsura nevoilor unei agri¬ 
culturi moderne. 

în cadrul acestei scheme de structurare economică a 
vechilor trupuri de moşie, să analizăm d«ci şi noi, pe 
rînd, pădurea, izlazul, cîmpul, apa şi vetrele de sat. 

a). Pădurea. De cînd lemnul copacilor din păduri a 
ajuns a fi un bun economic exploatabil, fiind o marfă 
căutată pe pieţele mondiale, şi de cînd oamenii sînt mai 
dornici să aibă la îndemînă ogoare de arat şi semănat, 
decît păduri, s-a procedat în ţara noastră la o defrişare 
masivă a pădurilor. Pe vremuri însă ele acopereau ca o 
pînză imensă aproape întreaga ţară, coborînd de la 
munte, spre stepa goală, în perdele groase de brazi, ste¬ 
jari şi fagi. 

Nomazii se îngrozeau de ele, de la ei rămînîndu-ne 
numiri foarte semnificative, precum „Teleormancare 
nu e altceva decît „deliorman", adică „pădure nebună". 
Oamenii locului, ei înşişi o numeau „pădure merie", „pă¬ 
dure cumplită", „pădure .surdă", „codru adînc“. Totuşi, 
aici găseau ei loc de adăpost şi de trai. „Codrul frate cu 
românul" nu e o vorbă spusă în vînt, nici o simplă figură 
de stil, ci expresia unei realităţi istorice. 

în adevăr, în aceste păduri, greu de străbătut pe 
alte căi decît ale luncilor rîurilor care coborau de la 
munte spre Dunăre sau spre Tisa, băştinaşii îşi croiau 
largi poieni, în care se aşezau cu vetrele lor de sat. 

Pădurea le oferea multiple feluri de foloase. Mai 
întîi, la vreme de bejenie, pădurea le era adăpost si¬ 
gur. Cînd „dădeau tătarii", hoardele lor fiind din 
vreme anunţate prin şirul de focuri ce se aprindeau 
dinadins, „dînd şfară în ţară", de-a lungul unei reţele 
de aliniamente avînd legătură de vedere între ele, oa¬ 
menii băjeneau în pădure, îşi încărcau tot calabalîcul 
în care, lada cu boarfe şi scule, rîşniţele de mînă, ţes- 
turile de copt pîine, sacii cu hrană. Carele lor erau cu 
două proţapuri, spune tradiţia, ca să li se poată lesne 
schimba direcţia de mers printre copacii deşi ai pădurii. 
Chiar curtea domnească şi boierii fugeau, pe luni în¬ 
tregi de zile, în pădure, ridicîndu-şi acolo, la iuţeală, 

biserici mici de lemn şi case de adăpost. Tătarii, voind 
să prindă robi, căutau prin păduri, ca să înşele oamenii, 
strigînd, aşa cum povestesc bătrînii : „Mărie, Ioană, ie¬ 
şiţi, veniţi, că au plecat tătarii “ ; după cum şi în super¬ 
stiţiile populare se spune că la fel cheamă duhurile rele 
ale nopţii, ca să te facă să ieşi din casă, şi să te poată 
poci. Amintire, răstălmăcită superstiţios, a unor vremuri 
de demult, transpunere a primejdiei reale a tătarilor în 
primejdie mistică a oricărui necunoscut duşmănos. 

Tătarii se foloseau însă şi de pasărea numită „na- 
gîţă“ sau „pasărea tătarilor“, cu care se aflau într-o 
stranie asociaţie : nagîţa căuta locurile de refugiu în 
pădure ale băjenarilor, se rotea deasupra lor, tră- 
dîndu-le astfel ascunzişurile, pentru a primi drept răs¬ 
plată, leşurile celor omorîţi de tătari. 

Dar pătrunderea în pădure era totuşi primejdioasă, 
pentru că . ai noştri o foloseau şi ca armă de război. Se 
ştie cum : tăiau copacii în aşa fel încît abia să se mai 
ţină în picioare şi, la timp potrivit, îi prăvăleau unii 
peste alţii, „în huială“, zdrobind oştile căzute în astfel 
de capcane. 

Dar mai de preţ era pădurea prin faptul că prile- 
juia oamenilor o hrană zilnică. Vînătoarea, de pildă, 
nu era, ca azi, un simplu sport, ci izvorul unei alimen¬ 
taţii de bază. 

în pădure, cu tot. felul de arme şi capcane, se vînau 
fiarele şi vietăţile mai mărunte. Mai erau, pe vremuri, 
prin păduri, albine sălbăticite oare roiau prin copaci 
găunoşi. Se culegeau şi tot felul de plante, poame, iască, 
pere şi mere pădureţe, bureţi şi ciuperci, unele comesti¬ 
bile, altele bune de leac sau alte treburi. în anii de se¬ 
cetă, de prăpăd adus de lăcuste sau războaie, satele re- 

/ 

curgeau aproape numai la aceste resurse alimentare ale 
pădurii, la aşa-numita „alimentaţie de foamete 14 , de la 


1365 

care ne-a şi rămas zicala, des pomenită : „mi s-a urît 
ca de mere pădureţe 

Se scoteau de asemenea lemnele trebuincioase, nu 
numai pentru foc ci şi pentru construcţia caselor şi 
fabricarea tuturor uneltelor omului ; ceea ce era deose- 

r 

bit de important pentru o vreme cînd fierul se folosea 
rar, fiind scump, şi cînd în majoritatea lor uneltele folo¬ 
site (plug, grapă, „sapă de lemn“, războaie de ţesut, 
car, meliţe, pătule, furci, blide, şindrilă, cuie, scaune, 
mese) erau toate din lemn sau aproape numai din lemn. 

în pădure însă se făcea şi creştere de vite. în spe¬ 
cial porcii erau lăsaţi, din primăvară pînă în toamnă, 
să colinde fără pază prin pădurile „roditoare“ de ghindă 
şi de jir. Ba şi vaci, boi şi cai erau tot aşa lăsaţi să-şi 
găsească singuri hrana prin pădure, măcar că uneori 
scroafele făceau purcei cu mistreţii, iar vitele mari se 
întorceau mursecate de lupi şi urşi, dacă nu piereau 
chiar mîncate. 

Pentru a le uşura hrana, oamenii tăiau în pădure 
poieni artificiale, în care iarba să poată creşte mai în' 
voie. Pentru asta era de ajuns să se jupoaie coaja co¬ 
pacilor ; mutilaţi astfel, copacii se uscau, dînd naştere 
unei se cituri, termen care vine de la latinul „secare 41 , 
însemnînd „tăiere“. Se mai numesc şi runcuri tot de la 
un cuvînt latin, runcare, însemnînd „ defrişare “ ; sau 
cfirături , de la verbul latin cu^o-curare , care a dat naş¬ 
tere şi cuvîntului „curat“, runcul fiind deci un „loc 
curat“ ; dovadă limpede a unei 'tradiţii tehnice care dăi¬ 
nuie din vremea cînd populaţia băştinaşă mai vorbea 
încă o limbă latină vulgară. 

După cîtăva vreme, o astfel de secătură sau runc 
(i se spune şi ,,laz“) nu mai da iarbă deasă, locul slein- 
du-şi puterile. ‘De aci şi expresia „de pe runc nou iese 
brînză bună“. 

Ca să folosească aceste secături în scopuri agricole, 
trebuia însă să se dea foc copacilor o dată uscaţi, ce¬ 
nuşa lor îngrăşînd pămîntul. Apoi, cu rariţa şi cu sapa 
se ara, se săpa, ca să se poată semăna ceva mei, la 
locuri mai înalte hrişcă, mai rar grîu. 

Dar fie că aceste poieni erau pastorale sau agri¬ 
cole, ele formau nişte mici „ochiuri de lumină“ presă¬ 
rate ici şi colo prin întunecimea pădurilor „negre“, ne¬ 
umblate. După cîtăva vreme ele erau însă părăsite, 
oamenii mutîndu-şi vitele sau semănăturile în alte po¬ 
ieni, mai dinainte pregătite. Folosirea lor era deci mută- 
toare. Poiana o dată părăsită, o „umplea de iznov pă- 
durea“. Ritmul folosirii era deci pastoral : „pădure 
— iarbă — pădure“ ; sau agricol : „pădure — ogor — 
pădure“ ; sau mixt : „pădure — ogor — iarbă — pă¬ 
dure “. 

Ne vine greu a crede, în zilele noastre, eînd pădurea 
a ajuns a fi îngrijită şi exploatată raţional, să ne în¬ 
chipuim vremea cînd, dimpotrivă, viaţa oamenilor con¬ 
sta într-o luptă necurmată cu ea. 

„Pădurea stă să cadă pe noi“, „ne îneacă“, „cum ai 
stat din secure, cum te-nghite“, „toată viaţa trebuie să 
te lupţi din secure, cu ea, să nu te-năbuşe“, spuneau, 
încă acum o generaţie, ţăranii din zona munţilor, incen¬ 
dierea pădurii fiind socotită ca un procedeu, normal şi 
economic, de a pune în valoare pastorală şi agricolă 
terenul. 

Se defrişau şi terenuri mai mari, căutîndu-se stîrpi- 
rea completă a pădurii spre a obţine locuri de arat 
mai largi. 

Ga să poată intra plugul în aceste runcuri, era însă 
nevoie de o muncă destul de grea, pentru că, după ce 

arseseră copacii, rămîneau în pămînt rădăcini şi cioturi, 
care trebuiau scoase afară, „destupîndu-se“ astfel pă¬ 
durea. 

Din aceste vechi obiceiuri tehnice ne-au rămas nenu¬ 
mărate urme toponimice, adică locuri care poartă încă 
numele de „runc“, „laz“, „arşită“, „jarişte“, care sînt toate 
dovada unor foste păduri puse în valoare în felul acesta. 

Ceea ce trebuie iarăşi ştiut e faptul că pădurea nu 
era pe vremuri un obiect de proprietate, orice om, din 
orice loc al ţării, putînd veni la orice pădure ca s-o 
folosească, păscînd-o, runculuind-o, făcînd în ea „ar- 
şiţe“, „jarişti“ sau luînd lemne pentru foc, de construc¬ 
ţie şi pentru unelte. Tîrziu de tot, pe măsură ce au pă¬ 
truns la noi comerţul cu lemne, tehnicile de scoatere a 
catargelor pentru corăbii şi transportarea lor pe plute, 
fabricarea de luntri, de cărbuni, extragerea de potasă, 
pădurile încep a fi „ oprite “, mai mtîi în mod excepţio¬ 
nal, doar anume petice de codrii fiind declarate „bra- 
nişte“, pentru ca în veacul al XlX-lea să. fie supuse 
unei legislaţii silvice. Abia după 1864 pădurile de pe 
moşiile boiereşti au ajuns a fi proprietate particulară 
şi tocmai în 1912 codul silvic a organizat şi proprieta¬ 
tea pădurilor din satele răzăşeşti şi moşneneşti. 

b) Izlazul. Acolo unde nu era pădure, domina iz¬ 
lazul, cîmpul liber deschis, de asemenea folosit în co¬ 
mun de toţi locuitorii satului. 

Pe izlaz păşteau hergheliile de cai. Lăsaţi în plină 
libertate, caii creşteau sălbatic, trebuind să fie prinşi 
cu arcanul atunci cînd era nevoie de ei. Greu de de¬ 
prins la călărie, dovedeau calităţi excepţionale de vi¬ 
goare, preţuite chiar şi de remontai c statelor vecine, 
care îşi aprovizionau armatele cu cai de la noi. 

Sînt însă unele animale, de pildă oile, care nu pu¬ 
teau fi lăsate singure în pădure. Satele din preajma 
munţilor îşi formau ciopoarele, strîngînd oile de la toţi 
gospodarii satului, dîndu-le în grija unor „păstori“ sau 
„păcurari^ ca să le urce sus, spre „munte“, adică în 
zonele alpine de unde încetează pădurea. Stăteau acolo 
din primăvară pînă în toamnă. Peste iarnă, oile o „tu- 
leau“, adică coborau pe izlazul satului, o bună parte 
din satele de dincolo de Carpaţi plecînd pe lungile 
„drumuri ale oilor“, însemnate din loc în loc cu mari 
cruci de piatră, pînă spre bălţile Dunării, la iernat. 
Este ceea ce se numeşte „transhumantă“, „locală“, în 
cazul dintîi, „de lung parcurs“, în cazul celor care co¬ 
borau pînă la baltă. 

Creşteau pe izlaz şi vaci, care, ca şi oile, trebuiau 
ceva mai. atent păzite. Ca să nu fie atacate de fiarele 
sălbatice, se construia pentru ele un ocol de garduri, 
de formă rotundă, în care erau aduse peste noapte, cu 
acest prilej fiind şi mulse. Aceste locuri închise cu gar¬ 
duri pastorale poartă numele de închisori. Şi pentru că, 
după cîtăva vreme, bălegarul strîns şi călcat în picioare 
strica pămîntul, gardurile se mutau în altă parte a iz¬ 
lazului, ceea ce face ca numele acestor „închisori 4 * să 
fie şi „mutări". 

Cum pe izlaz erau unele locuri în care iarba creştea 
mai deasă, oamenii le transformau în gropi de cosire şi, 
pentru ca să nu le calce vitele, le înconjurau şi pe ele 
cu garduri. 

întreg izlazul era aşadar acoperit, ici şi colo, cu 
asemenea mutări, împrăştiate şi mutătoare, gardurile 
lor nesemnificînd nici un fel de drept de proprietate, 
fiind doar unelte menite să împiedice ieşirea vitelor din 
ocol, fie, dimpotrivă, intrarea lor acolo. 

c) Ogoarele. Din timpuri străvechi avem dovada că 
oamenii ţării practicau agricultura, prin faptul că gă¬ 
sim în staţiunile preistorice urmele cerealelor pe atunci 
folosite, iar din vremea epocii de bronz şi a epocii de 
fier găsim şi secere şi fiere de plug. Terminologia a- 
grară ne arată de asemenea a fi dominant latină ; cuvin¬ 
tele : grîu, secară, mei, ovăz, ridiche, varză, ceapă, aiu, 
usturoi, fasole, linte, lăptucă, nap, pătrunjel, pepene, 
păstîrnac, urzică, neghină, trifoi sînt latine, ca şi ver¬ 
bele a ara, a săpa, a semăna, a secera, a culege, a tre¬ 
iera şi a măcina. 

Numai că agricultura pe care o făceau satele 
noastre în vechime nu se asemăna cu cea de azi şi 
nici măcar cu cea practicată acum un veac. 

Au fost vremuri în care populaţia ţării era cu mult 
mai puţină decît acum, aşa că pămînt nedesţelenit ră- 
mînea relativ mult. 


Se proceda deci astfel : fără a folosi îngrăşăminte, 
afară doar de cenuşa copacilor din „arşiţe“ şi „jarişti“, 
oamenii alegeau o bucată de pămînt pe întinsul izlazu¬ 
lui devălmaş ; se apucau să-i „rupă ţelina“, să-l desţele¬ 
nească. Munca era grea, căci nu numai în pădure, ci şi 
pe izlaz trebuia să se facă „loc curat“, adică o „cu- 
rătură“, arzîndu-se şi scoţînd din rădăcină bălăriile 
crescute în voie, înalte pînă dincolo de statul unui om. 
în versurile pe care le spun colăcarii de sărbătorile 
Crăciunului ni s-a păstrat descrierea legendară a unor 
asemenea practici. Colindul Pluguşorului ne spune cum 
„s-a sculat mai an, Bădica Troian, cum a încălecat, la 
cîmp a plecat, şi-n scări s-a ridicat, peste cîmpuri s-a 
uitat ca s-aleagă loc curat, de arat, de semănat“. 

Tradiţia nu ne vorbeşte deci de un lot de pămînt 
aflat în proprietatea lui „Troian“, ci de un izlaz în care 

Troian îşi alege în plină voie locul „curat“ care îi tre¬ 
buie. De arat, cîntecul ne spune că a arat „tot în lun¬ 
gul vîntului, unde e la îndemîna voinicului“, adică a 
dat arăturii sale o direcţie aleasă după cum bătea vîn- 
tul, astfel ca semănatul să se poată face uşor, cu vîntul 
bătînd din spate, iar nu din lături. Din nou, dovadă că 
Troian legendarul nu ara pe un loc aflat în proprieta¬ 
tea sa, închis între haturi sau cu garduri statornice, ci 
pe izlaz devălmaş. 

Aratul se făcea cu unelte primitive : cu rariţa sau cu 
plugul. Rariţa e o unealtă care sparge brazdă în pă- 
mînt. Plugul sparge şi el, dar în acelaşi timp şi răs¬ 
toarnă brazda. Cu rariţa trebuie să ari „în lungiş şi-n 
curmeziş“, cum spune acelaşi cîntec, adică de două ori, 
„cruciş “, pe cînd cu plugul se ară doar o dată. Rariţă 
sau plug, unealta era de lemn, rareori avînd „fierul“ 
de fier. Plugurile de lemn au rămas unealta de căpe¬ 
tenie a ţăranilor noştri pînă atît de tîrziu, încît ne poate 
prinde mirarea. 

In 1897, un cercetător al problemei constată că mai 
aveam încă în Moldova şi Muntenia un număr de 98 353 
pluguri de lemn, faţă de 224 463 pluguri de fier şi 65 
pluguri cu aburi. 

Cu drept cuvînt, cîntecul popular se putea plînge de 
aceste pluguri de lemn, spunînd despre ele, în bat¬ 
jocură, că „s-au izbit de un os de rimă şi s-au făcut 
mii şi fărîmă“. Asemenea pluguri de lemn, cî-nd urmau a 
fi folosite pentru a desţeleni, erau „grele“, adică foarte 
puternice, trebuind să fie trase de multe perechi de 
boi. Oamenii se strîngeau mai mulţi laolaltă, în „to¬ 
vărăşii de plug“, ca să-i poată înjuga în acelaşi jug. 
„A băga în plug pe cineva“ a rămas pînă azi vorba 
pentru orice întovărăşire. 

Fig. 4. sus : plug de lemn din estul Transilvaniei 
jos : patul de bucate din sudul Olteniei 






















După ce locul era arat şi semănat, pămîntul virgin 
fiind fertil, dădea o recoltă bună, numită în ţelină. Al 
doilea an se ara şi semăna pe acelaşi loc, adică în pro - 
sie. Această recoltă în prosie era ceva mai slabă, astfel 
că în al treilea an, pe acelaşi loc, adică în răsprosie 7 
abia de se mai putea recolta cîte ceva. Atunci pămîntul, 
fiind sleit, trebuia părăsit în favoarea altui loc proaspăt 
desţelenit Dar pe locul părăsit, din scuturătura grînelor, 
mai creştea spontan încă o recoltă, care de data aceasta 
poartă numele de samulastră. 

Pe un ciclu de trei ani deci, în ţelină, prosie, răs- 
prosie şi eventual în al patrulea an în samulastră, se 
punea în lucrare acelaşi loc. Nu se practicau deci îngră- 
şămintele, nu se alternau culturile, ci se storcea pămîn¬ 
tul pînă la completa epuizare. Era mai rentabil să se 
procedeze astfel, prin desţelenirea mereu a altor pămîn- 
turi noi, decît să se depună munca grea de îngrăşare 
a pămîntului. Locurile părăsite îşi recăpătau pe încetul 
fertilitatea, după trecerea unui număr de ani, astfel că 
puteau fi repuse (periodic în cultură. 

Cu alte cuvinte, locurile arate erau şi ele mutătoare, 
agricultorii rotindu-se de jur-împrejurul vetrei satului, 
mereu în -căutarea unor ogoare noi. 

Abia după ce tehnicile agricole s-au mai dezvoltat 
şi lumea s-a înmulţit, s-a trecut la o agricultură în care 
se alternau două culturi, de pildă porumb şi grîu, pe 
doua „cimpuri („de sus şi „de jos ). Dar pina m 
veacul al XlX-lea, agronomii noştri mai constată că 
tehnica agricolă mai sus descrisă este cea mai răspîn- 
dită printre ţărani. 

Acest sistem al „moinei“, cum este numită această 
agricultură itinerantă, mutătoare, a fost părăsită abia 
tîrziu, după ce economia noastră agrară s-a transformat 
din pastoral-agricolă cum era, în „eminamente agri- 



colă“, cum i se spune, adică pe măsură ce principala 
marfă de export au ajuns a fi cerealele, în special grîul. 

Desigur, grîu se cultivase încă de mult ; dar în ve¬ 
chime ţăranii îi preferau meiul, care se poate semăna 
primăvara, creşte repede şi e foarte rodnic. Din acest 
mei se făcea „mălai“ de „mămăligă“, principala hrană 
a ţăranilor. Ardelenii, care aveau o agricultură ceva 
mai dezvoltată, cînd au văzut intrînd în Alba Iulia pe 
Vodă Mihai, cu lăutarii după el şi cu o armată care se 

hrănea cu mei, l-au şi poreclit „Mălai Vodă“. 

Se semăna şi secară multă, iar sus la munte, hrişcă, 
pe care, foarte rar, o mai putem întîlni şi astăzi. De¬ 
sigur, inul, cînepa intrau şi ele în atenţia agricultorilor 
sau mai bine zis a femeilor, ele fiind cele cu grija mici¬ 
lor petece de „cînepişti“ şi „inişti“, din care scoteau ce 
le trebuia pentru a face hainele necesare. 

In sfîrşit, viile, pomenite la noi încă din vremea 
dacilor, se cultivau cu deosebită grijă, însă numai în 
zonele geografice unde viţa autohtonă, nealtoită, putea 
creşte şi da rod. 

Un alt obicei care merită a fi consemnat este cel al 
„izlăjirii“ ; adică, după seceriş, miriştea se socotea iz¬ 
laz, toţi locuitorii satului avînd deplină libertate de a-şi 
paşte vitele pe aceste „mirişti izlăjite“. 

Ca să se cureţe miriştile de urmele cerealelor, se 
obişnuia de asemenea ,să li se dea foc, pregătindu-se prin 
acest „pîrjol“ terenul pentru o recoltă viitoare. 

Cerealele, o dată culese se ascundeau în „gropi“ 
adinei, late în fund, strimte la gură, arse înăuntru şi 
oferind o ascunzătoare greu de găsit de către năvăli¬ 
tori, care nu le puteau descoperi decît pe vreme de 
rouă, deasupra lor rouă neaşezîndu-se. 

3. Organizarea socială a satelor 
în obştii genealogice devălmaşe 

a) Stâpînirile locureşti 

Dată fiind, pe de o parte puţinătatea relativă a oa¬ 
menilor faţă de întinsele păduri şi izlazuri existente pe 
vremuri şi pe de altă parte caracterul mutător al defri¬ 
şărilor şi desţelenirilor periodice, pămîntul satului era 
socotit a fi „devălmaş“, adică bun al întregii obştii a 
sătenilor, de la oare fiecare obştean trăgea foloase, prin 
muncile pe care le putea face, el şi cu familia lui, des¬ 
ţelenind şi lăzuind. 

Dar prin aceasta, obşteanul nu căpăta un drept de 
„proprietate privată“ asupra pămîntului, ci doar pe cel 
de a folosii netulburat pămîntul, atîita vreme cit îl ex¬ 
ploata. De fapt, era stăpîn doar pe munca pe care o 
făcuse asupra pămîntului, asupra căruia avea o „pro¬ 
prietate de brazdă“ sau, după cum spun documentele 
cele vechi, o simplă „stăpînire locureaseă“. 

N-am putea arăta mai bine în ce consta acest drept 
de stăpînire decît o face un aot din 1801 care spune că 
„după cum am adeverit de la cîţiva oameni bătrîni, în 
vechile vremi, pădurile nu erau socotite, nici împărţite 
cu stînjenul sau cu altfel de împărţire ; decît că cine 
pe cît loc putea, în virtutea sa, de tăia copaci şi deschi¬ 
dea curătură şi poieni de cosit şi de arat şi de locuri 
de prisăci şi răsădea vii şi pomeţi de roadă sau şi în 
sălbăticiune pe unde altoia copaci, tot locul acela al 
său era. Nimeni altul din răzăşi nu putea să i-1 ia“. 

Sau tot atît de limpede, într-un act muntean din 
1793 : „Stăpînirea fiindu-le fost de-a valma, adecă locu- 
reşte, nici cum nu poate fi cunoscut că ciţi stînjeni stă- 

pînea unul, atîta şi altul. Căci stăpînirea cînd este de-a 
valma, locureşte, urmează aşa : fiecare moşnean cît 
poate de cuprinde şi-l curăţă, acel loc îl ţine singur, pă 
seama lui. Şi un moşnean curăţă şi cuprinde loc mai 
mult, iar altul mai puţin. Iată dar că nu este stăpînire 
de-o potrivă, pă stînjeni, cît unul şi altul “. 

Totuşi, pe locurile în care se clădeau case sau se 
sădeau vii şi livezi de pomi, folosirea lor fiind îndelun¬ 
gată, stăpînirea locurească temporară se prelungea, tre- 
cîndu-se dintr-un rînd de oameni în altul, pămîntul 
ajungînd astfel a fi o „ocină“ ereditară. 

b) Cetele de neamuri şi confederările de sate 

Trupul acesta de moşie, atît de stringent organizat 
economic, era aşadar o avere devălmaşă a sătenilor. 
Dar aceşti săteni erau, ei înşişi, organizaţi într-un chip 
colectiv, care nu se aseamănă de fel cu cel oare există 
astăzi. In satele noastre de acum, sătenii sînt „locuitori“ 
ai satului şi oricine, respectînd anume forme legale, 
are voie să-şi aleagă domiciliul în ele. Pe vremuri însă 
aşa ceva nu era cu putinţă, pentru că toţi-oamenii satu¬ 
lui aparţineau unei singure familii, fiind legaţi între ei 
prin relaţii de rudenie, formînd adică ceea ce se numeşte 
un singur „neam“, care era sau în tot cazul se credea ur¬ 
maş al unui strămoş unic. Numit „moş“ sau „bătrîn“, 
acest strămoş era presupus a fi fost întemeietorul atît 
al satului cît şi al neamului, toţi locuitorii socotindu-se 
descendenţii acestuia, pe diversele ramuri coborîtoare 
ale unor „fraţi mari“, fii ai moşului fondator al satului, 
care la rîndul lor ar fi avut fii „fraţi mici“, şi aşa mai 
departe, dintr-un rînd de oameni într-altul, pînă în 

ziua dc azi. Istoricul Nicolae lorga a găsit, de aceea, 
pentru a caracteriza aceste sate vechi, numele de sate 
genealogice. Ramurile curgînd din „butucul“ moşului 
străvechi, se ţineau minte, cu sfinţenie, de către toţi oa¬ 
menii neamului şi erau deseori consemnate şi în scris, 
în amănunţite spiţe de neam. Ca să faci parte din sat, 
trebuia deci să fii neam cu neamurile din sat şi să ţi 
se găsească locul cuvenit în „spiţa“ lor. Satul forma 
aşadar o singură ceata de neam, în care cu greu putea 
cineva pătrunde. 

Satele noastre vechi îşi explică „spiţa“ pr.in povestiri 
cu privire la „descălecarea* 4 satului, adică la împreju¬ 
rările în care moşul „bătuse cel dintîi parul 44 în pămînt, 
afirmînd astfel că ia în stăpînire trupul de moşie, pe 
care apoi, prin munca lui şi alor lui, îl făcuseră roditor, 
desţelenindu-1 şi lăzuindu-1. 

De fapt, aceste povestiri sînt simple legende, căci 
satele se arată a fi cu mult mai vechi decît cred ele. 
Majoritatea acestor legende pornesc de la faptul că 
satul poartă de obicei numele cetei de neam care îl lo¬ 
cuia. Astfel satul Şoimăreştii este al neamului Şoimă- 
reştilor, ceea ce îndeamnă ,pe cei dim neamul Şoimăreşti- 
lor să creadă în existenţa unui „Şoimarul cel bătrîn 44 , 
întemeitorul. Aşa se întîmplă cu toate satele ial căror 
nume este un „antroponimic* 4 , format adică dintr-un 
nume de om ; sau mai bine zis un „socionimic“, adică 
numele unei formaţii sociale închegate în chip de ceată 
de neam. 

Spiţa aceasta, care forma structura internă a cetei de 
neam în care se grupa toată populaţia satului, nu se 
ţinea minte doar ca o simplă tradiţie, ci avea în viaţa 
juridică a satului rosturi precise, pe care e bine să le 

lămurim, dat fiind că ele formează cea mai de seamă 
caracteristică a civilizaţiei vechilor noastre sate, în ceea 
ce priveşte întreg sistemul normelor care reglementau 
viaţa lor socială. 

Mai întîi, sătenii aveau toţi, deopotrivă, dreptul de 
a folosi întreg trupul de moşie, însă doar dacă făceau 
dovada că sînt într-adevăr băştinaşi ai locului, membri 
ai cetei de neam. Spiţa de neam era deci ţinută minte 
pentru că prin ea se făcea această dovadă, din care de¬ 
curgea apoi dreptul de a desţeleni şi lăzui, oriunde şi 
oricît, din to»t pămîntul devălmaş al satului. „Pare- 
miile“, adică zicalele juridice, care consemnează în 
formule lapidare obiceiul pămîntului, spun că „cetaşul 
se duce la pădure, ca răţuşca la baltă, de cum se naşte“, 
şi că drepturile tuturor sînt deopotrivă „cum bătrînul, 
cum copilul, cum bogatul, cum săracul“, dat fiind că 
„loc e destul“ pentru toată lumea şi pămîntul e al tu¬ 
turor. 

Aceasta nu înseamnă că lumea ar fi trăit pe atunci 
în anarhie. Dimpotrivă, viaţa fiecăruia era controlată 
de „sat“. Acest „sat“ (într-un alt înţeles al cuvîntului) 
era o adunare, numită „sfat“, „sbor“, „ obşte“ sau „gră- 
madă“. Se adunau în sfat oamenii, în zile de sărbă¬ 
toare, la ieşirea din biserică, la „casa unuia mai de 
sfat“, sau ori de cîte ori era nevoie, în orice zi şi în 
orice loc. în obşte se dezbăteau şi se puneau la cale ne¬ 
voile şi treburile comune ale satului. Oamenii ascultau 
părerile tuturor, ţinînd seama mai ales de sfatul „oa¬ 
menilor buni şi bătrîni“, „oameni cu barbe albe“, hotă- 
rînd apoi ce e de făcut. 

Atribuţiile administrative ale acestor obştii erau de¬ 
osebit de mari. Astfel ele controlau dacă nu cumva 
unii dintre gospodari nu abuzau de drepturile lor de 
folosinţă nelimitată a pămîntului. Dacă cineva îşi aşeza 

de pildă casa sau „mutarea" tocmai pe locul pe unde 
ieşea turma de vite spre izlaz, încurcînd bunul mers al 
vieţii pastorale, obştea hotăra că cel cu pricina e dator 
să se mute în altă parte, la nevoie mergînd cu mic cu 
mare să-i dărîme casa şi să-i arate alt loc unde putea 
să şi-o construiască în voie. Tot astfel dacă cineva în¬ 
chidea cu garduri teren, mult peste cît îi era nevoia, 
supărînd astfel pe alţii, obştea putea să le distrugă, fie 
că erau nepotrivit aşezate, fie că erau abuziv de întinse. 
Căci regula era că aveai dreptul să cuprinzi oricît te¬ 
ren puteai, cu condiţia totuşi să o faci doar în marginile 
nevoilor gospodăriei tale ; nu mai mult. 

Obştea se amesteca şi în viaţa intimă a obştenilor. 
Ea judeca pricinile ivite între familii sau în sinul 
familiilor ; ea întărea actele de vînzare dintre oameni, 
împrumuturile şi zălogirile, testamentele „lăsate cu limbă 
de moarte", avînd dreptul ca pe tulburători şi pe cei 
fără de cuvînt să-i poprească la închisoare, să-i pună în 
„butuci", ba să-i şi pedepsească cu bătaia. 

Tot obştea numea pe acei cîţiva oameni de care avea 
nevoie pentru ducerea la îndeplinire a diferitelor tre¬ 
buri, cum de pildă pe cei trimişi să apere în judecată 
drepturile satului, ciobanii, jitarii (care păzeau semănă¬ 
turile ca să nu le calce vitele), olarii şi alţi asemenea 
„mandatari" ai satului, numiţi temporar şi revocabili ori- 
cînd, după bunul plac al obştii. Tot astfel era numit şi 
birarul care strîngea birul, „crestînd pe răboj" încasările, 
răbojul fiind şi semnul puterii lui, doar cu acest „băţ" 
avînd el dreptul de a bate pe recalcitranţi. Căci birurile 
se plăteau nu de fiecare om pe seama lui, ci solidar, 
de satul întreg, în „cislă", fiecare om fiind chezaş pen¬ 
tru toţi ceilalţi. Dacă cineva nu plătea sau „dacă da 
bir cu fugiţii", restul oamenilor din sat trebuiau să plă¬ 
tească pentru el. Astfel de organizări ale oamenilor în 

„cete“ săteşti sînt socotite de către oamenii de ştiinţă 
ca fiind dăinuirea supravieţuielnică a acelor vechi for¬ 
maţiuni sociale care se numesc „triburi“, „gensuri“ sau 
„clanuri“. E neîndoios, pentru toţi cei care au studiat, 
pînă şi în alte regiuni ale globului pămîntesc, astfel de 
„cete de neam“, că ele nu s-au putut naşte în vremurile 
noastre, cînd, dimpotrivă, le vedem cum se topesc în¬ 
cetul cu încetul, fiind distruse de condiţiile moderne ale 
vieţii noastre sociale. Ele nu se pot explica decît numai 
prin faptul că prin ele se continuă organizaţiile sociale 
care pe vremuri se închegau, în comuna primitivă, în 
formele rudeniei, fictive sau efective, organizaţii care 
apoi au dat naştere „satelor“, în faza istorică în care 
aceste formaţiuni tribale s-au teritorializat. 

La noi în ţară, aceste teritorializări ale unor vechi 
formaţiuni tribale au păstrat multă vreme structura lor 
tribală primitivă, satele teritorializate, fiecare înzestrat 
cu trupul său de moşie, rămînînd legate între ele, orga¬ 
nizate fiind în formaţiunile prestatale ale „ cnezatelor“ 
săteşti, confederate între ele în „voievodate“, miez şi 
sîmbure din care s-a putut întemeia şi „Domnia“ ea în¬ 
săşi, cînd de deasupra satelor s-a desprins o clasă de 
războinici profesionalizaţi, trăind din dijma pe care o 
primeau de la satele supuse lor. 

Există în ţara noastră o regiune excepţională, unică 
în Europa prin păstrarea pînă în veacul trecut a unor 
forme confederale care amintesc de voievodatele de 
dinaintea întemeierii statelor noastre. Este Vrancea, 

Cîteva cuvinte despre ea merită a fi spuse. Vrancea, 
spunea Dimitrie Cantemir, era în statul moldovenesc o 
„republică“ (şi Cantemir mai' citează alte două aseme¬ 
nea republici : Cîmpulungul Moldovenesc şi Tigheciul ; 

dar singură Vrancea s-a păstrat pînă mai de curînd, în 
zilele noastre). Erau în Vrancea 14 sate, din ele „roind“ 
altele subordonate. Fiecare sat îşi avea obştea sa. Toate 
satele de pe aceeaşi vale aveau o obşte de vale, în care 
se adunau mandatarii obştiilor de sat. Toate obştiile 
acestea „de vale 44 , la rîndul lor, îşi alegeau reprezen¬ 
tanţii, care se adunau într-o obşte de gradul trei, obştea 
cea mare, „Vrancea toată“. 

Această democraţie primitivă a Vrancei plătea bir 
la domnie, după o tocmeală anume, purtată cu statul, 
prin reprezentantul ei, am putea spune „ambasadorul 64 
ei, la curtea domnească. Cu restul ţării, Vrancea nu lua 
contact comercial decît printr-un delegat al său oficial, 
„negustorul Vrancei 44 . Drumurile Vrancei erau toate în¬ 
chise între garduri, în semn că în această mică „ţară 44 
nu avea voie a pătrunde nimeni neînvoit. Pînă şi ocnele 
de sare ale Vrancei erau libere, Domnia, şi ulterior nici 
statul modern, neavînd drept de monopol asupra lor. 
însuşi Schitul Negru, ai cărui epitropi se alegeau pînă 
de curînd de obştea cea mare a Vrancei toată, era liber, 
Casa Bisericii neavînd drept de amestec. Iar ceea ce e 
încă mai ciudat, toată regiunea, mare cît un judeţ, care 
forma ţara Vrancei, abia pe la mijlocul veacului trecut 
s-a împărţit pe hotare săteşti. Aveam deci aici, în mic, 
rămăşiţele (cu toate că lipsite de rosturile militare stră- 
vechi, monopolizate de stat) unei confederări voievodale 
de mărunte obştii de vale care se pot asemăna cu ceea 
ce vor fi fost pe vremuri cnezatele. 

Legenda locală despre originea formaţiunii sociale 
a Vrancei este ea însăşi interesantă, căci ne vorbeşte nu 
de un „moş 44 , ci de o „Babă Vrîncioaia 44 cu 7 fii, sim- 
bolizînd poate o străveche confederaţie de caracter ma¬ 
triarhal. 

c) „Neamuri ‘ şi „Umblarea pe bătrîni L 

Acest fel de relaţii sociale, de caracter arhaic, care 
legau laolaltă, în formă de „ceată de neam", o popu¬ 
laţie folosind în devălmăşie liberă un trup de moşie co¬ 
mun, nu puteau însă dăinui decît atîta vreme cît grupul 
de familii care alcătuiau „neamul“ era mic şi mai ales 
cîtă vreme tehnicile de punere în valoare a terenului 
rămîneau rudimentare. De îndată însă ce populaţia sa¬ 
tului creştea şi tehnicile agricole se îmbunătăţeau, anume 
procese sociale se declanşau, aducînd cu sine alte mo¬ 
dalităţi de organizare a vieţii sociale, care, urmîndu-se 
treaptă după treaptă, au sfîrşit prin a da satelor vechi 
o cu totul altă înfăţişare. 

începutul s-a făcut pornindu-se de la un fenomen 
social de „suprapopulaţie relativă“, care se năştea în si¬ 
nul satului atunci cînd anume porţiuni din hotarul lui 
erau jinduite de toate grupurile familiale, ceea ce dădea 
naştere unor rivalităţi şi certuri. De pildă, în sînul sa¬ 
tului puteau să existe porţiuni de teren deosebit de fer¬ 
tile, care erau mai bune decît altele, exploatabile pe o 
mai lungă durată de ani, sau care se aflau mai la în- 
demînă, fiind mai aproape de vatra satului sau avînd 
mai lesnicioase legături cu drumurile de transport. 
Aceste terenuri erau folosite fie ca „gropi de cosire", 
fie ca „ogoare" agricole. 

în asemenea situaţii, ca să se evite certurile, obştea 
satului găsea că e mai drept să se procedeze la o distri¬ 
buire egalitară. Obştea constituia deci, din aceste locuri 
privilegiate, o „ţarină", adică determina o suprafaţă de 
teren de formă patrulateră, alungită, pe care o preciza 
prin acelaşi procedeu al „celor trei trăsuri", folosit şi, 
pentru întreg trupul de moşie, şi pe care o închidea în¬ 
tre „gardurile ţarinei", lăsînd loc de intrare numai prin 

„poarta ţarineiApoi, obştea determina numărul exact 
al grupurilor familiale existente în sat, pe „fraţi mari“ 
şi „mici“, tăia tot atîtea fîşii înguste şi paralele cîte erau 
grupurile familiale, distribuindu-le apoi prin tragere la 
sorţi. De obicei cel ce trăgea la sorţi era văcarul satului, 
care, fiind mandatarul obştii gata ales pe probleme pasto¬ 
rale, putea fi folosit şi pentru alte treburi de interes ge¬ 
neral. Văcarul era deci un personaj important în viata 
satului. De aceea expresia, rămasă pînă astăzi curentă, 
„s-a supărat ca văcarul pe sat“, avea pe vremuri un în¬ 
ţeles cu totul altul decît cel degradat pe care l-a căpă¬ 
tat azi. Tragerea la sorţi a loturilor din aceste „ţarioi“ 
se făcea în obşte, loturile avînd numele de „soarte“ 
(adică loc tras la sorţi) sau „delniţă“, de origină slavă, 
care înseamnă acelaşi lucru. Ţinînd seama de forma 
alungită a acestor loturi, li se mai spunea şi „blană“ 
(adică ,,scîndură“) sau „curea“. 

In felul acesta, „ţarina“ închisă între garduri colec¬ 
tive săteşti ajungea a fi o concretizare, în fîşii de pă- 
mînt, a spiţei de neam. 

în locul unei devălmăşii egalitare se năştea astfel o 
devălmăşie inegalitară, căci, de data aceasta, loturile 
fiind atribuite definitiv familiilor componente ale sa¬ 
tului, ele se transmiteau din generaţie în generaţie, suc¬ 
cesoral, mărunţindu-se după hazardul volumului nume¬ 
ric al descendenţilor din fiecare grup familial în parte. 

Ţarina, o dată constituită astfel, continua totuşi să 
fie pusă sub supravegherea obştii, care obliga pe toţi 
sătenii să-i întreţină gardurile. De unde şi zicala : 
„ce-are a face gardul ţarinii cu banii birului“, adică 
faptul că ai făcut partea ta din gardul ţarinii, nu te 
descărca şi de cealaltă obligaţie, de a-ţi plăti cota ce-ţi 
revenea din banii birului. 

în anume sate, aceste „ţarini“ cuprindeau teren de 
coasă ; în altele, locuri de agricultură. Regula era însă 
că o dată cosită iarba cea de-a doua, în otavă, sau o 
dată cerealele culese, ţarina redevenea izlaz, toată lu¬ 
mea putînd intra în el cu vitele. Doar locurile organizate, 
tot între garduri colective, ale „popoarelor“ de vie, nu 
se supuneau acestei reguli a „izlăjirii“. 

într-un sat puteau să existe una sau mai multe ase¬ 
menea ţarini, restul hotarului sătesc rămînd însă în de¬ 
vălmăşie absolută; adică la dispoziţia tuturor. Dar şi 
aici, cînd populaţia creştea, îndesîndu-se prea mult, ob¬ 
ştea putea pune anume stavile exploatării libere a teri¬ 
toriului sătesc, dispunînd de pildă că nimeni nu avea 
dreptul să pască pe izlaz decît un anumit număr de vite 
sau să desţelenească decît un anumit număr de „prăjini“. 
Devălmăşia iniţială, „absolută“, ajungea deci a fi astfel 
o „devălmăşie plafonată“, cu scopul de a continua să 
asigure astfel deplina egalitate a drepturilor de folo¬ 
sinţă ale tuturora. 

0 posibilitate de a se tulbura acest mod de organi¬ 
zare internă a relaţiilor dintre neamurile alcătuind 
„ceata de neam“ a satelor se ivea însă de îndată ce în 
sat începeau a pătrunde străini de ceată, fie negustori 
din oraşe care voiau să crească „vite de negustorie“ în 
număr prea mare, pe izlazurile săteşti, sau să samene 
cereale, tot în scopuri de negustorie, fie boieri dornici 
să reducă satul în şerbie. 

Pentru a pătrunde în sat, aceştia trebuiau mai întîi 
să se facă primiţi în ceată. De cumpărat, nu puteau, căci 
obştea satului avea un drept de „protimisis“, adică de 
„înainte cumpărare“ ; orice om din sat putea deci să 
„arunce banii“ înapoi celui care cumpărase şi să-l alunge 
astfel din sat. Dar acaparatorii străini foloseau o cale 
meşteşugită pentru a nu putea fi alungaţi, şi anume se 

„aşezau“, cu un sătean, pe care îl plăteau scump, făcînd 
o învoială simulată, potrivit căreia vînzătorul şi cum¬ 
părătorul ajungeau a fi „fraţi de cruce şi de moşie“, 
dăruindu-se reciproc, vînzătorul dînd un pămînt, iar 
cumpărătorul preţul pămîntului. O dată ajuns „frate“ 
cu unul din obşteni, străinul era considerat frate cu toţi 
ceilalţi din neam şi ca atare avea drept să se folosească 
de tot hotarul satului după vechile norme ale devălmă¬ 
şiei absolute şi să cumpere cît îi era voia. „Plafonarea“ 
se arăta a fi în acest caz ineficace şi multe sate de ţă¬ 
rani liberi au pornit astfel pe calea dureroasă a căderii 
în şerbie. 

Pentru a se evita efectele unor asemenea fraude, gru¬ 
purile de neamuri care voiau să se apere de străinii 
acaparatori recurgeau la o ieşire parţială din devălmă¬ 
şie, fiecare neam în parte deosebindu-şi din moşia satu¬ 
lui o parte de loc. în asemenea cazuri, obştea repeta pe 
întreaga suprafaţă a satului operaţiile făcute iniţial în 
cuprinsul „ţarinelor“, adică tăia o serie de mari „cu- 
rele“ sau „delniţe“ alăturate, paralel unele faţă de al¬ 
tele, curgînd din cap în cap, de-a lungul întregului trup 
de moşie. în felul acesta „înfrăţirea“ făcută pe o curea 
nu mai da drepturi şi asupra curelelor alăturate. Pe un 
sat astfel „delniţuit“ sau „curelit“, doar pădurea mai 
rămînea a fi exploatată în comun, în izlaz şi în ogoare 
fiecare neam nemaiavînd dreptul decît pe cureaua care 
le căzuse în soarte. Căci şi aceste mari delniţe săteşti 
se trăgeau la sorţi. De obicei, cînd împărţirea se făcea 
doar în două mari grupuri, ca să se evite certurile, unul 
din ele delimita pe teren delniţele, adică făcea împăr¬ 
ţirea pămîntului, şi celălalt grup alegea lotul care îi 
convenea. De unde expresia „unu-mparte, altu-alege“, 
operaţia întreagă numindu-se „alegere“. O moşie „aleasă 44 

este deci, în limba noastră veche, o moşie supusă unor 
asemenea operaţii de ieşire din indiviziune. 

Cu vremea, aceste delniţe alungite s-au tot mărunţit 
prin succesive treceri de la o generaţie la alta, „cră- 
pîndu-se“ delniţa din cap în cap, astfel că în unele sate 
ele au ajuns a nu mai avea decît cîţiva paşi lăţime, deşi 
lungimea iniţială şi-o păstrau. Avem astfel delniţe lungi 
de peste zece kilometri, dar late de mai puţin de un me¬ 
tru. In glumă, se spune despre asemenea „ răzeşi“ că 
dacă se culcă de-a latul „moşiei“ un vecin îi fură că¬ 
ciula şi altul opincile. 

Devălmăşia absolută iniţială ajunge a fi astfel o 
devălmăşie pe cote-părţi succesorale, deci inegalitară. 

în sfîrşit, atunci cînd vremile noi, în care comerţul 
pătrunde din ce în ce mai mult, iar satul începe a avea 
venituri de pe urma pămîntului său, iar nu numai fo¬ 
loase, cum fusese la început, se naşte şi o altă formă de 
organizare internă a relaţiilor de proprietate din sînul 
„cetei“, şi anume : din veniturile comune, fiecare neam 
în parte deţine o cotă-parte proporţională cu drepturile, 
mai mari sau mai mici, pe care le are în satul respectiv, 
cote-părţi ce se aflau gata calculate în cadrul „ţarini- 
lor“ închise între garduri colective, răboj deci al drep¬ 
turilor săteşti sau în cadrul cel mare al delniţelor să¬ 
teşti generale ; delniţele se calculau pe baza spiţei de 
neam, care arăta cîţi „bătrîni“, fraţi mari“ şi „fraţi 
mici“ existau în sat, precum şi amănuntele fiecărei în- 
crîngături în parte. 

Se chema deci că satul „umblă“, adică se reparti¬ 
zează, pe un anume număr de „bătrîni“. 

Astfel, dacă într-un anume sat obştea hotărîse să 
„vîndă“ (adică să arendeze) unor ciobani mocani, un 
munte sau o anume porţiune de izlaz, în schimbul unui 
preţ plătit în brînză, măsurată cu vechea măsură a „dra- 

murilorpreţul fiind fixat să spunem la 400 de dramuri, 
şi dacă satul „umbla pe patru bătrîni“, atunci se cheamă 
că fiecare bătrîn avea drept la o sută de dramuri. Un 
reprezentant al fiecărui bătrîn ridica partea sa de o sută 
de dramuri, pe care o împărţea apoi între reprezentanţii 
„fraţilor mari“ ; la rîndul lor, aceştia procedau la fel în 
favoarea „fraţilor mici“, pînă cînd, genealogic, se ajungea 
a se da fiecărui om partea sa, mai multă sau mai puţină, 
după hazardul încrîngăturilor fiecărei ramuri genealogice 
în parte. 

O dată stabilit un astfel de calcul, el se ţine minte, 
de aici înainte satul „umblînd“ manifest pe un anume 
număr de „dramuri“, cărora le corespund, latent, un 
anume număr de bătrîni. 

Se întîmpla uneori ca preţul unor vînzări să fie plătit 
în bani ; atunci satul ajunge a „umbla“, adică a-şi cal¬ 
cula drepturile inegalitare, în lei, bani şi parale. Sau dacă 
drepturile inegale fuseseră calculate în numărul de vite 
pe care fiecare avea dreptul de a le duce pe izlaz, satul 
ajunge a umbla pe un anume număr de vite mari şi vite 
mici (o oaie fiind socotită a fi o pătrime de vacă, sau 
altfel spus, „un picior de vacă“). 

Sînt ciudate deci, pentru cine nu le înţelege, actele 
vechi sau mai noi, în care se spune că se cumpără „un 
sfert de bătrîn“, sau „zece dramuri“, sau „trei lei, doi 
bani şi cinci firfirici“, sau părţi de pămînt delniţuite, a 
căror lungime nu se arată, fiind aceeaşi pentru toate lo¬ 
turile din sat, menţionîndu-se deci doar lăţimea, care 
poate fi uneori foarte mică, precum de pildă „un pas, 
6 palme şi 3 degete“. 




III. CIVILIZAŢIA MATERIALĂ 
A VECHILOR NOASTRE SATE 


1. Vetrele* de sat şi gospodăriile 

Populaţia acestor sate trăia în vetre de sat, a căror 
formă şi organizare interioară variau după caracterul şi 
stadiul de dezvoltare al vieţii lor economice, mai pasto¬ 
ral sau mai agricol, precum şi după faza de dezvoltare a 
sistemului lor de organizare juridică a teritoriului, de-a 
lungul şirului care merge de la devălmăşia absolută la 
cea „delniţuită“ pe cote-părţi succesorale inegalitare. Un 
cuvînt hotărîtor îl are de spus însă şi forma de organi¬ 
zare a familiei. 

Sînt unele popoare din cele care ne înconjoară, pre¬ 
cum de pildă slavii balcanici, care cunosc o formă de fa¬ 
milie cu totul alta decît a noastră. în „zadrugile“ sîr- 
beşti, de pildă, se adună într-o singură gospodărie un 
grup destul de mare de familii înrudite între ele, cu- 
prinzînd uneori peste 50 de membri. La noi în ţară, ase¬ 
menea grupuri multiple de familii trăind în comun nu 
se întîlnesc decît foarte rar, şi doar în zonele, de pildă, 
din Banat, unde se resimt unele influenţe ale satelor sîr- 
beşti. Doar aici găsim aşa-numitele „comunioane“, forme 
zadrugale restrînse, cuprinzînd bunici, părinţi, copii şi 
nepoţi (aşa-numitele forme ,,inocosma“). Dar ele sînt 
extrem de rare şi arată, atunci cînd le întîlnim pe teren 

în alte părţi decît ale Banatului, prezenţa sau influenţa 
tot a unor colonişti veniţi de peste Dunăre. 

Familia românească tradiţională era în satele noastre 
cu totul alta, de tipul aşa-numit „familie lăstarca¬ 
racterizată astfel : pe măsură ce feciorii cresc şi le vine 
vremea căsătoriei, ei pleacă din casa părintească. Tatăl 
lor îi înzestrează cu o parte din loturile de pămînt lă- 
zuite de întreg grupul familial, care îi ajută să-şi şi 
construiască o casă nouă. Tatăl nu ţine pe lîngă el decît 
pe cel mai mic dintre feciori, care singur va moşteni 
casa bătrînească ; cu obligaţia însă de a întreţine pe bă- 
trîni pînă la moarte şi de a le face apoi slujbele bise¬ 
riceşti şi pomenile. Fetele nu primeau însă pămînt, ci 
doar lucruri mobile putînd fi duse în „lada de zestreă 
Se şi spune în zicală că „fetele îşi iau zestrea cu carulă 

Dar cum aceste noi familii, în satele dominant pas¬ 
torale, trăind potrivit regulilor devălmăşiei absolute, 
aveau dreptul să desţelenească oriunde pe hotarul sa¬ 
tului, tinerii căsătoriţi preferau să-şi construiască gos¬ 
podăria ceva mai departe, pe izlaz, unde le venea mai 
la îndemînă să-şi crească vitele. Casele lor se resfirau 
deci, satele căpătînd astfel un caracter „împrăştiată Ici 
şi colo, se formau mici „cătune“ sau „crînguri“, cum li 
se spune în Munţii Apuseni, cu case foarte depărtate 
între ele, despărţite prin largi zone de cîmp liber, stră¬ 
bătute doar de poteci. 

Gospodăriile acestea izolate, care uneori acoperă în¬ 
treg hotarul satului, puteau căpăta o formă cu totul ca¬ 
racteristică, cunoscută sub numele de case cu ocol întă¬ 
rit. Găsim şi azi asemenea gospodării, atît în sate cît 
şi în afara lor, în zona adăposturilor temporare, a să¬ 
laşelor de vară, ca rămăşiţe ale unor vremuri trecute. 
Astfel, ele se întîlnesc de-a lungul Carpaţilor, prin Ţara 

5. sus : gospodărie cu ocol întărit din sudul Transilvaniei 
* , (Valea Jiului) 

casă întărită cu etaj' din nord-vestul Munteniei (Muscel) 























Almăjului, în Banat, pe Valea Jiului din Transilvania, 
în Mărginimea Sibiului, în Ţara Bîrsei, mai rar în Ţara 
Vrancei, în Cîmpulungul Moldovenesc şi în Munţii Apu¬ 
seni. în nordul Gorjului, unele sate au folosit aceste 
gospodării în podgorii, acareturile necesare viticulturii 
fiind închise în ocol. 

La gospodăria cu ocol întărit, acareturile, aşezate 
apropiat unele de altele, sînt legate între ele printr-un 
gard puternic ; curtea interioară poate fi pietruită. 
Aceste construcţii au la origine ocolurile întărite desti¬ 
nate animalelor, aşa-numitele „închisori^ de care am 
mai vorbit, la început deci simplu gard de bîrne, la care, 
ulterior, se adaugă un adăpost pentru îngrijitori şi apoi, 
pe rînd, toate acareturile necesare unei gospodării în¬ 
temeiate : locuinţă, grajduri, adăpost pentru cereale şi 
pentru unelte. Casa şi acareturile stăteau cu faţa spre 
interiorul ocolului, în care nu se putea intra decît prin- 
tr-o poartă solidă, ca într-o adevărată locuinţă forti¬ 
ficată. 

Chiar atunci cînd gospodăriile cu ocol întărit au 
început să dispară, vatra multor sate a păstrat şi con¬ 
tinuă încă multă vreme a păstra caracterul acesta îm¬ 
prăştiat. Abia pe măsură ce terenul dimprejurul satului 
începe a fi folosit, mai ales ca ogor agricol, şi cu atît 
mai mult după ce hotarul satului se subdivide pe del- 
niţe şi loturi individuale, împrăştierea caselor încetează, 
încetul cu încetul, casele tind să se adune întrrO vatră 
din ce în ce mai strîns închegată, şirul caselor ajungînd 
să formeze uliţi. în anume cazuri, supunîndu-se unei ho- 
tărîri luată în obşte, vatra de sat se înghesuie în cadrul 
unei „ţarini“ închise între garduri colective, întocmai 
cum erau şi ţarinile de iarbă sau de ogoare, avînd deci 
poartă de intrare, deseori în locul gardurilor fiind să¬ 
pate şanţuri de apărare. Pînă la urmă, asemenea vetre 

sînt ele însele organizate pe delniţe interioare, fiecare 
neam stînd pe propria sa delniţă de vatră. 

Aceasta nu înseamnă că ori de cîte ori întîlnim 
sate de formă laxă, neînghesuite, în care străzile nu 
există, iar terenul arabil al satului nu e în întregime 
cultivat, am putea trage concluzia că avem de-a face cu 
forme primare, străvechi, spre deosebire de satele adu¬ 
nate, cu uliţi clar trasate, şi care ar fi recente. Căci se 
cunosc încă de multă vreme sate româneşti adunate, 
deşi cu structura neînghesuită ; după cum se cunosc şi 
sate risipite, apărute abia în veacul al XlX-lea. Dar 
ca linie generală, drumurile bine trasate şi avînd o im¬ 
portanţă crescută ne arată totuşi un anume grad de evo¬ 
luţie a economiei rurale, generalizată abia prin veacu¬ 
rile XIX şi XX. De asemenea, trebuie ţinut seama şi 
de faptul că în satele de pe latifundiile boiereşti, mo¬ 
şierii au silit populaţia lor clăcăşească să se adune în 
vetre de sat, înghesuite, pentru ca astfel să poată fi 
mai uşor controlată şi exploatată. 

O dată cu apariţia vetrelor de sat ceva mai adunate, 
gospodăriile rurale au fost obligate să se organizeze 
strîns, pe suprafeţe de loc mai mici. în asemenea sate, 
gospodăria obişnuită era alcătuită dintr-o serie de clă¬ 
diri, casă şi acareturi. Casa, obişnuit aşezată pe margi¬ 
nea drumului, avea o orientare precisă, fiind cu faţa 
spre miazăzi şi cu odaia de locuit spre răsărit. Acaretu¬ 
rile erau dispuse în jurul casei, astfel încît să fie toate 
la îndemîna gospodăriilor : vizavi de casă, sau mai spre 
spate, stau bucătăriile de vară ; grajdul şi celelalte aca¬ 
returi mai departe, spre fundul grădinii, printr-un gard 
despărţindu-se „bătătura“ în două, pentru a împiedica 
animalele să pătrundă în curtea din faţă. Adesea, în 
Transilvania, gospodăriile au curtea animalelor şi graj¬ 
dul aşezate spre faţadă, animalele putînd astfel să iasă 

uşor în stradă spre a fi duse laolaltă la păscut, în ciurda 
comună a satului. 

Vom mai menţiona cîteva alte forme de sate, dînd 
naştere unor orînduiri gospodăreşti speciale. Astfel, în 
unele regiuni satul folosit obişnuit de saşii şi şvabii din 
Transilvania a fost impus de către administraţia austriacă 
şi românilor. In acest sat, cask, ^tînd spre stradă cu una 
din părţile sale laterale, are o curte relativ îngustă; 
spre fundul curţii se află o construcţie caracteristică ce 
împarte curtea în două ; ea este alcătuită dintr-o şură, un 
grajd şi un adăpost central, pentru căruţă. Prin acesta 
din urmă se trece în spate, în grădina gospodăriei. 
Uneori, cînd construcţiile sînt din zid, un şir neîntrerupt 
de construcţii (casă, poartă, gard) se continuă în lanţ, 
formînd uliţa satului. 

Satele de împroprietărire au şi ele un aspect carac¬ 
teristic. Pe suprafaţa care se distribuie coloniştilor sub 
formă de loturi, se trasează mai întîi un drum ; apoi, 
de o parte şi de alta se aşează gospodăriile. Ele au o 
latură îngustă spre stradă, dar se continuă, alungit, pînă 
departe spre fund, avînd cîteodată în continuare locul 
de cultură. Parcelele relativ egale şi cu case construite 
cam în aceeaşi vreme dau astfel un aspect caracteristic 
străzii. 


2. Acareturile 

Materialele de construcţie obişnuite pentru gardurile 
din ţara noastră erau nuielele, ulucii, trestia şi mai puţin 
cărămida sau piatra. Atunci cînd poarta este alcătuită 
trainic, din lemn sau din zid, se poate ajunge la forme 
de artă, în care îndemînarea constructorilor dă naştere 



unor exemplare în al căror decor se recunosc elementele 
tradiţionale ale artei populare. Printre ele, cu cît ne 
îndreptăm privirea spre trecut, regăsim tot mai des 
aspecte superstiţioase, poarta şi gardul trebuind, în în¬ 
chipuirea oamenilor, să-i apere şi împotriva fiinţelor 
nevăzute care le populau mitologia. 

Se disting prin interesul lor artistic porţile monu¬ 
mentale de lemn din Gorj şi din Maramureş. Mai pot 
fi însă citate şi alte regiuni în care s-au dezvoltat, mai 
devreme sau mai tîrziu, porţi sau portiţe decorate, cum 
sînt cele din regiunile Sibiului, Făgăraşului, Clujului, 
de pe valea Mureşului, din Reghin, Muscel, Vîlcea. Cele 
din zid se întîlnesc mai ales în Transilvania, unde arhi¬ 
tectura, folosind cărămida, e mai dezvoltată, fără să 
atingă însă valoarea artistică a celor vechi, din lemn. 

Atunci cînd animalele ajung să fie crescute obişnuit 
în gospodărie, ele trebuie adăpostite în acareturi spe¬ 
ciale. Se întîlnesc cele mai variate forme, constituind o 
scară neîntreruptă, de la formele de creştere, în bătă¬ 
tură, dar sub cerul liber, pînă la cele ale adăpostirii în 
grajduri din ce în ce mai bine construite, ceea ce e ca¬ 
racteristic mai ales pentru secolul al XX-lea. Cele mai 
simple forme sînt perdelele , perete din lemn, din stuf, 
sau trestie, aplecat uşor, astfel încît să ferească partea 
din care bat vînturile principale ale regiunii. Uneori 
perdeaua capătă un acoperiş. Ea poate fi întîlnită atît 
pe cîmp cît şi în curţile gospodarilor. In gospodărie apar 
însă şi adăposturi construite din bîrne, din lut, din nu¬ 
iele împletite, deseori formînd încăperi cu patru pereţi, 
ca un mic început de grajd. 

Cînd grajdurile ajung a fi mai complicate, în podul 
lor se adăposteşte de obicei fînul, care în modul acesta 
se poaite cu uşurinţă coboirî în iesle. Rar, in unele sate 
din Transilvania, Ia construcţii datînd obişnuit din se- 

colul al XX-lea, în curţile înguste, casa ce stă spre 
stradă se prelungeşte cu o şură şi un grajd situat spre 
^futidul curţii, cele trei construcţii fiind învelite de un 
acelaşi acoperiş. 

Adăposturile pentru bucate urmează şi ele o linie 
evolutivă. Cele mai vechi forme erau gropile de bucate, 
cunoscute în întreaga noastră ţară ca şi în general în 
Europa. Printr-un orificiu, de obicei rotund, se sapă în 
jos, lărgindu-se progresiv spaţiul, care pînă la urmă 
ajunge să aibă, în secţiune verticală, o formă ovală, ca 
o oală scobită în pămînt ; alteori, groapa putea fi mai 
largă la fund decît la gură. O dată scos pămîntul afară, 
se ardea interiorul, care astfel se usca. Apoi, după ce se 
turnau înăuntru grînele, gropile erau acoperite la gură 
cu un capac sau mai adesea chiar cu pămînt, astfel încît 
nu se mai putea şti unde este adăpostul. Acest fel de 
„ gropi “, uşor de construit, încăpătoare, aveau deci, aşa 
cum am arătat, şi avantajul de a ascunde produsele. 
Mai evoluat e sistemul „leşilor“ împletite din nuiele, 
prin care vîntul, bătînd, putea usca cerealele. 

In regiunile de munte se construiau şi cămări din 
lemn masiv, semănînd cu mici case ce repetau forma 
celei mari destinate oamenilor. Folosirea lor era mul¬ 
tiplă : uneori în ele se ţineau doar alimente ; alteori însă, 
această funcţie era întovărăşită şi de aceea de adăpost 
pentru unele din ţesăturile şi hainele gospodarilor, pre¬ 
cum şi pentru' mici unelte. In regiunile viticole puteau 
servi drept adăposturi pentru butoaiele cu vin şi unelte ; 
în acest caz erau numite „pivniţe“, deşi stăteau pe sol. 
Uneori cămările puteau avea etaj ; la parter erau ţinute 
alimentele care pot degrada interiorul (cartofi, ceapă, 
varză) sau unelte ; la etaj, ţesăturile şi alimentele care 
nu degradează interiorul (făină, slănină, brînzeturi). 
Exemplare frumoase ale unor astfel de cămări se găsesc 

în multe locuri din ţară ; între ele se remarcă cele din 
nordul Moldovei, cele din Gorj, precum şi din multe 
părţi ale Transilvaniei. 

Alimentele puteau fi ţinute şi în pivniţe construite 
sub nivelul solului sau, la casele cu etaj, la parter. Mici 
adăposturi — gropi, semănînd cu bordeie în miniatură — 
serveau la îngroparea peste iarnă a cartofilor şi a altor 
zarzavaturi, iar în timpul verii, pentru păstrarea gheţii 
luate din rîuri sau lacuri. 

Paiele, şi mai rar fînul, rămîneau iarna sub cerul 
liber, lăsate pe cîmp, în afara satului. Apărate de ani¬ 
male printr-un mic ocol sau cu spini aşezaţi spre bază, 
ele erau fixate pe un stîlp central, înfipt în pămînt, 
uneori simplu trunchi de arbore, pe care se lăsaseră cio¬ 
turi, ce ajutau la susţinere. în gospodăriile mai înstărite, 
fînul era adus în sat şi instalat în podul grajdurilor. 
O formă intermediară este oborocul , întîlnit mai ales 
în Transilvania şi nordul Moldovei. Pe patru picioare 
înalte se fixa un acoperiş mobil care se putea înălţa pe 
măsură ce paiele, tot aşezîndu-se, creşteau în înălţime, 
sau dimpotrivă scoborî, atunci cînd depozitul se con¬ 
suma. Tot ca formă intermediară socotim şi tehnica 
aşezării paielor în copaci, apărate de frunzişul arbori¬ 
lor ; asemănătoare cu această aşezare suspendată era şi 
platforma pusă pe patru picioare, mai înaltă decît vi¬ 
tele, pe care se puneau paiele ori fînul. 


3. Casele 


Surprinzătoare prin varietatea lor, locuinţele din ţara 
noastră constituie unul din domeniile în care ingeniozi¬ 
tatea tehnică, dorinţa de o viaţă mai bună şi talentul 

artistic al oamenilor se observă cu uşurinţă. Este greu 
ca în numai cîteva pagini să se prezinte întreagă această 
varietate, mai ales că metoda alegerii cîtorva exemplare, 
considerate „tipuri' 4 , nu poate fi dătătoare de seamă 
pentru întreg fenomenul. 

Să ne oprim mai întîi la locuinţele care par a fi cele 
mai vechi, cunoscute fiind ca existînd încă de la originea 
poporului român. Se deosebesc două categorii mari, prin 
modul lor de construire, prin planuri, prin aspectul şi 
decoraţia exterioară. Este vorba de bordei şi de casă. 

Bordeiul , caracteristic mai ales cîmpiei dunărene, 
despre care am mai vorbit, deşi este construit sub nive¬ 
lul solului, nu are totdeauna aspectul mizer de care ră- 
mîneau uimiţi străinii. Rămăşiţă preistorică, el era cu¬ 
noscut pe vremuri în majoritatea ţărilor europene. Au 
fost vremuri cînd bordeiul era în regiunile de cîm- 
pie o formă de locuire obişnuită chiar şi pentru ţără¬ 
nimea înstărită. Mai mult, chiar şi bisericile şi conacele 
boiereşti foloseau această tehnică a bordeielor. Preţul 
unei asemenea construcţii, în sudul Olteniei, unde bor¬ 
deiul era în întregime din lemn de stejar, era mai mare 
decît ,al unei locuinţe puse pe sol. Mtşterii gorjeni adu¬ 
ceau pe vremuri bordeie gata făcute şi le instalau în 
sudul Olteniei. Zona bordeielor se continua de-a lungul 
Dunării pînă la vărsarea acesteia în mfare. Pînă la 
urmă, bordeiele au rămas a fi folosite doar de sără- 
cime, care scobea pămîntul fără a mai aşeza scheletul 
de lemn, înlocuit cu un perete de nuiele. 

Planul unui bordei era următorul : la intrare, avea o 
primă încăpere, în pantă, numită gîrlici, care se scobora 
treptat, pînă ajungea la nivelul încăperilor. Gîrliciul 
dădea într-o odaie în care se afla vatra, peste care un 
coş larg ducea fumul pînă dincolo de acoperişul consti¬ 
tuit din paie şi pămînt. Cuptorul lipsea, fiind înlocuit 

cu ţestul 9 capac rotund, adîncit, din lut (rar din piatră 
sau tuci), pe care îl făceau femeile în timpul unei săr¬ 
bători speciale numite „repotinul ţestelor". Sub ţest se 
făcea focul, şi după ce se încingea bine, ţestul se aşeza 
peste alimentele ce urmau a fi gătite ; jarul se punea 
deasupra şi în jurul ţestului. Din această încăpere cu 
vatră se deschideau lateral încăperi, folosite drept că¬ 
mară şi odaie de locuit, sau chiar grajd şi odaie de lo¬ 
cuit Odaia de locuit era încălzită printr-o sobă oarbă,' 
adică fără gură în odaia pe care o încălzea ; focul se 
făcea printr-o gaură ce pornea dinspre vatra odăii de¬ 
scrise mai înainte. Paturile stăteau în odaia de locuit 
(numită şi sobă) pe lîngă perete, de-a lungul a două 
sau trei laturi ale încăperii, aşa cum era obiceiul peste 
tot în sudul ţării. Unele bordeie aveau pînă la cinci 
încăperi, ultimele două pornind în continuarea celor 
laterale. 

Spre deosebire de „bordeie", locuinţa construită pe 
sol se numeşte casă; acest nume se da şi odăii locuite, 
încăperile obişnuite erau : tinda (odaie de trecere prin 
care se face intrarea în interior), odaia de locuit (în 
care stă vatra mutată însă uneori în tindă sau, la exem¬ 
plarele cele mai vechi, cuptorul) şi cămara . La casele 
construite în secolul al XlX-lea şi mai ales al XX-lea 
se introduce treptat în plan, la epoci diferite, după re¬ 
giune, odaia curată (numită şi odaia frumoasă). în 
aceasta din urmă se păstrau cele mai bune mobile şi ţe¬ 
sături ale casei, fiind folosită doar ocazional, pentru 
oaspeţi. Rostul ei limitat şi sărbătoresc era dovedit şi de 
faptul că adesea din interiorul ei lipseşte sistemul de 
încălzire. 

Acest mod de alcătuire a planului locuinţei are mari 
variaţii de la o regiune la alta, prezentînd particula¬ 
rităţi care uneori ne îndreaptă cu gîndul spre antichi- 

tate, alteori amintind relaţiile avute cu popoarele cu 
care am venit în contact în decursul istoriei. 

începînd din secolul al XVIII-lea şi accelerîndu-se 
în secolele al XlX-lea şi al XX-lea, se răspîndesc în 
sate locuinţele cu două caturi. Obişnuit, parterul lor 
cuprinde pivniţe, cămări, mai tîrziu bucătării de vară şi 
în cele din urmă chiar odăi de locuit. Etajul cuprindea, 
încă de la început, odăile de locuit şi, mai tîrziu, odăile 
cu caracter sărbătoresc. Dar şi în cadrul caselor cu etaj 
există variante regionale, care, mai peste tot, ne în- 
dreaptă cu gîndul lâ arhitectura civilă a oraşelor noas¬ 
tre. în Muntenia, Oltenia, Moldova şi Dobrogea, casele 
cu etaj amintesc de construcţiile din Peninsula Balca¬ 
nică. Se disting două categorii mai însemnate : casa in- 
tănla , înrudită cu culele (locuinţe boiereşti fortificate), 
la care scara de acces era apărată de un zid şi o uşă 
puteinică, si casa cu foişor, la care, în dreptul etajului, 
se află un spaţiu larg cu funcţie practică, numit şi 
Cerdac. Şi în Transilvania (Hunedoara) se întîlnesc case 
cu etaj înrudite cu cele olteneşti. în jurul Sibiului se 
vedea casa cu privariu , construcţie asemănătoare cu foi¬ 
şorul, amintind însă şi casele săseşti din preajmă ; în 
nordul Moldovei se întîlnesc casele cu podul mansardat. 
Cele mai numeroase şi interesante case cu etaj sînt însă 
cele din sudul Carpaţilor, al căror succes în lumea ţără¬ 
nească se leagă de prezenţa unei pivniţe încăpătoare, 
uşor de supravegheat, aflată la parter, adăpost ideal 
pentru viticultorii şi pomicultorii din regiunile de deal 
şi de munte. 

Locuinţa, adăpost al oamenilor, destinat să-i ferească 
de intemperii, de străini dar şi de fiinţele nevăzute, care 
populau mitologia rurală, trebuia să fie apărată prin 

mijloace adecvate. La cele mai vechi exemplare cunos¬ 
cute se găseşte un decor cu caracter protector, supersti¬ 
ţios. Se apără astfel streşinile, ferestrele, uşile, vatra; îl 
găsim şi pe grinzile tavanului. Nu vom intra aici în 
analiza acestui decor care, pînă la urmă, îşi pierde sem¬ 
nificaţia originală, pentru a nu păstra decît un sens 
decorativ, ci ne vom mărgini să menţionăm cele mai 
însemnate compoziţii. 

Locul ales de preferinţă pentru aşezarea decorului 
erau faţadele şi părţile laterale. Foişorul şi prispa, măr¬ 
ginite de stîlpi, ofereau un cîmp ideal pentru sculptură. 
Stîlpii, fruntariul (grindă paralelă cu faţada, pusă pe 
stîlpi), grinzile, în partea lor ieşită în afară, sînt scul¬ 
ptate sau crestate migălos ; elementele dominante sînt 
cele numite de obicei geometrice ; printre ele se recu¬ 
nosc frecvente simboluri legate de principalele credinţe 
ale trecutului. Balustrada şi frontonul foişoarelor noi pot 
fi decorate cu scînduri tăiate cu cuţitul (la exemplare 
din secolul al XlX-lea) şi cu fierăstrăul (la exemplare 
mai noi). Varietatea motivelor lor este extrem de mare, 
dominînd totuşi elementele geometrice. 

Pe acoperiş, întotdeauna, în patru ape (cu rare ex¬ 
cepţii, noi, şi datorate contactului cu populaţii de ori¬ 
gină străină), se aşază pe coamă şiruri de şindrile tăiate 
în forme variate şi numite ciocîrlani. La capetele coa¬ 
mei pot sta ţepi, bucăţi de lemn sculptat, semănînd 
uneori cu stîlpii ; la casele noi, ţepile pot fi şi din scîn¬ 
duri traforate. Atît la locuinţele vechi cît şi la cele noi, 
se pun uneori, pe coamă, ţepi din ceramică smălţuită, 
viu colorată, figurînd cîteodafcă păsări. în sfîrşit, la 
exemplarele vechi se vede sub streşini „capul de cal“ 
sculptat în lemn. 

4. Inferiorul 


Interiorul caselor ţărăneşti are o evoluţie paralelă cu 
aceea a locuinţei. O descriere amănunţită a acestui in¬ 
terior este aşadar cu neputinţă de făcut pe scurt. Vom 
da de aceea numai descrierea aspectelor celor mai în¬ 
semnate. 

Mobilierul era alcătuit obişnuit din lemn, dar în su¬ 
dul ţării s-a folosit şi mobilierul din lut bătut (paturi, 
bănci). Piesele obişnuite din lemn erau patul , masa 
(joasă, rotundă, cu trei sau patru picioare), scăunelele , 
laviţele (bănci lungi, fără spătar), blidarul (dulăpior, de 
obicei deschis, cu rafturi), colţarul (dulăpior aşezat în 
colţul camerei şi avînd o secţiune triunghiulară), poliţa 
(cu funcţie asemănătoare cuierului orăşenesc), culmea 
(sau beldia , sau ruda , prăjină suspendată de tavan) şi 
lada . Multe din piesele de lemn erau decorate cu cres¬ 
tături ; printre piesele mai rare şi ceva mai noi, pot fi 
notate mesele cu picioare înalte, avînd sub tăblie o mică 
ladă ; încă mai noi (în secolul al XX-lea în special) 
au fost introduse băncile cu spătar, dulapurile orăşeneşti, 
paturile înalte cu saltea şi plapumă, scaunele înalte cu 
spătar. 

în decoraţia pieselor din lemn, după faza cea mai 
veche cu decor crestat, s-a folosit şi mobilierul pictat ; 
întîlnit mai ales în Transilvania, el reprezintă o modă 
legată de arta apuseană ce cucereşte oraşele şi satele 
multor ţări. Motivele vechi ale decorului crestat se înte- 
meiau pe scheme simple, tradiţionale : linia dreaptă, 
punctele, spirala, valul, dinţii, rozeta, crucea, bradul, rar 
siluetele omeneşti. în decorul pictat domină însă moti¬ 
vele florale şi deseori şi inscripţiile. 

Aşezarea pieselor în cadrul locuinţei urmează unele 
reguli care amintesc trecutul, dar şi influenţa interioa¬ 
relor orăşeneşti şi boiereşti din ţara noastră ; aceste re¬ 
guli s-au menţinut pînă de curînd. Abia în momentul 
cînd funcţiile clasice ale încăperilor ţărăneşti se schimbă,, 
se schimbă şi orînduirea lor interioară. 

In încăperea de bază a casei, odaia de locuit, vatra, 
stă lipită de colţul format între, peretele din spate şi cel 
interior al locuinţei. Deşi există excepţii, aşezarea obiş¬ 
nuită a cuptorului se face cu gura spre faţadă. Con¬ 
strucţia pentru încălzit şi gătit poate fi uneori o simplă 
vatră liberă, peste care un horn larg duce fumul în sus. 
In cea mai mare parte a ţării, îl duce numai pînă în 
pod ; în sudul ţării însă, hornul trece de acoperiş. Ală¬ 
turi de vatră, aşezată la nivelul solului sau urcată pe o 
bază de pietre şi lut, poate sta un cuptor ; focul se face 
în dreptul gurii cuptorului, de unde fumul se urcă în 
sus prin horn. Construcţia obişnuită pentru încălzit era 
cuptorul, menţionat adesea şi de către călătorii străini. 
Poveştile noastre vorbesc adesea de dormitul pe cuptor,, 
loc preferat: în timpul iernii, rezervat bătrînilor şi copii¬ 
lor. La construcţiile din a doua jumătate a secolului tre¬ 
cut şi în secolul al XX-tea, soba apare în interioare, în 
chip obişnuit. In sudul ţării este vorba de o sobă oarbă, 
cu gura aflată în încăperea vecină. In restul ţării soba. 
este alăturată plitei, o placă de tuci pe care oamenii 
gătesc, un acelaşi foc încălzind şi plita, şi soba. 

Uneori sobele sînt construite astfel încît să formeze* 
peretele dintre două încăperi. în felul acesta, cu un sin¬ 
gur foc se găteşte mîncarea şi se încălzesc două încă¬ 
peri. Numai în odaia curată se aşază o sobă simplă, fără: 
plită. Vom menţiona şi sobele mai vechi, la care se aşe¬ 
zau plăci de ceramică, unele cu decor deosebit de 
frumos. 

Fig. 9. sus : vatră cu horn şi cuptor din Ţara Lăpuşului (nordul 

Transilvaniei) 

jos : sobă cu plită din centrul Moldovei (Valea Bistriţei) 









Către spatele încăperii de locuit, în colţul opus ve¬ 
trei, stă patul. în prelungirea patului, de-a lungul pe¬ 
retelui lateral, stau laviţele şi mai tîrziu băncile cu 
spătar. Uneori, aceeaşi laviţă se prelungeşte şi de-a lun¬ 
gul peretelui faţadei. Blidarul stă în apropierea vetrei, 
întrucît în el se ţin vasele necesare alimentaţiei. 

Două din piesele mobilierului au un loc variabil : 
masa joasă , rotundă, care este aşezată în apropierea la¬ 
viţelor pentru a fi uşor folosită, şi după aceea mutată 
din loc, sprijinită de un perete, agăţată de tavan sau 
scoasă în tindă. La fel, lada, dulapul de haine şi de 
alimente ale vechilor interioare ţărăneşti, pot sta în di¬ 
ferite locuri : pe laviţe, pe pat, între pat şi vatră, în pod. 

în interioarele odăilor „curate", tavanul şi pereţii 
sînt uneori aproape complet acoperiţi de obiecte : oale 
de lut, viu şi bogat decorate, ţesături, icoane, haine ; 
toate stau prinse în cuie, aşezate în poliţe, petrecute după 
grinzi sau după culme. Cele care atrag atenţia în primul 
rînd sînt cele mai colorate : oalele de lut şi ţesăturile. 

‘Ţesăturile constituie unul din domeniile în care ta¬ 
lentul ţărăncilor noastre s-a manifestat cel mai larg. De 
o bogăţie şi o varietate nebănuită (ale căror aspecte sînt 
încă departe de a fi deplin cunoscute, cu toate că piesele 
din muzeele şi studiile despre ele sînt mai bogate decît 
în alte domenii), ele dau viaţă casei ţărăneşti. într-ade- 
văr, într-un interior în care totul are culoarea uniformă 
a lemnului, ţesăturile dau căldură, umanizează odaia. 

Funcţiile lor sînt multiple. Notăm astfel mai întîi pe 
cele care îmbracă casa, acoperind pereţii. Formele cele 
mai vechi sînt păretarele sau lăvicerele, ţesături aşezate 
pe pereţi în dreptul patului şi laviţelor, şi apărînd de 
frig pe cei ce stau în pat sau pe laviţe. Decorul celor 
mai vechi este cel străvechi, al alternării de benzi di¬ 
ferit -colorate ; cu vremea, decorul lor se complică, iar 

păretarul se lărgeşte, fiind alcătuit din două benzi cu¬ 
sute laolaltă. Astfel ajungem la scoarţe. Acestea au la 
început tot o compoziţie simplă, din motive geometrice : 
linii drepte, romburi, cruci, linii frînte, organizate în 
compoziţii ce se repetă. Mai tîrziu, compoziţiei i se 
adaugă o bordură înconjurînd cîmpul central. Se recu¬ 
nosc acum motive noi : flori, păsări, cai, oameni, ducînd 
spre o lume de basme, vădită mai ales în scoarţele olte¬ 
neşti, a căror legătură cu scoarţele balcanice şi cele din 
ţările Orientului Apropiat este de necontestat. Dacă vom 
adăuga la măiestria ţesătoarelor şi faptul că foloseau 
vopsele obţinute de ele din buruieni, iar nu cumpărate 
din comerţ, vom înţelege atracţia pe care aceste piese o 
exercită asupra iubitorilor de artă. 

Dar scoarţele nu sînt singurele care merită să ne re¬ 


ţină atenţia. Pe paturi vedem plocade miţoase, pături 
subţiri, feţe de pernă; pe pereţi, ştergare ; pe mesele 
noi, feţe de masă. Caracterul lor decorativ este evident, 
mai ales în odaia curată, unde pe un singur pat se pot 
îngrămădi zeci de pături aranjate astfel încît să pună în 
evidenţă valoarea lor decorativă. 

Pe peretele de la răsărit, sau pe colţul format de 
peretele dinspre răsărit şi cel de miazăzi, stau icoanele. 
Uneori ele se aşază pe sobă, în apropierea vetrei. In 
general, icoanele cele mai vechi şi obişnuite sînt cele din 
lemn. Uneori sînt pictate, reproducînd teme folosite şi 
în arta cultă, dar redate în forme mai simple, al căror 
farmec îl constituie tocmai caracterul lor naiv. Cîte- 
odată, conturul figurilor omeneşti este zgîriat, pictura 
completînd această primă fază de decorare. Dacă icoa¬ 
nele de lemn se foloseau în întreaga ţară, în Transil¬ 
vania (şi rar pătrunzînd în Oltenia), se văd icoane pic¬ 
tate pe sticlă. Culoarea şi strălucirea sticlei le dau o 
valoare aparte ; ele sînt mai noi şi se leagă de aria mai 

largă a picturilor pe sticlă, care acoperă centrul Europei, 
ajungînd pînă în Apus. Icoanele româneşti se disting 
însă prin tematica lor, prin culorile şi prin elementele 
de folclor, care le dau caracter local. 


5. îmbrăcămintea 

Intr-o climă ca cea din ţara noastră, cu treceri re¬ 
pezi de la ierni foarte grele, la veri calde ca de cuptor, 
îmbrăcămintea trebuia să joace un rol de seamă, rostul 
ei fiind în primul rînd să apere trupul oamenilor. îm¬ 
brăcămintea variază deci după anotimpuri : groasă în 
timpul iernii, cît mai uşoară în timpul verii. Dar ro¬ 
mânii au reuşit să dea îmbrăcăminţii lor şi frumuseţe, 
creînd uneori din haine adevărate opere de artă. Hai¬ 
nele sînt deci şi o podoabă, astfel că cel care le poartă 
nu stă la cumpănă cînd trebuie să jertfească multe ore 
de muncă pentru a se putea arăta lumii îmbrăcat „ca 
oamenii". Această tendinţă este sporită şi prin faptul 
că îmbrăcămintea are o semnificaţie socială, hainele 
fiind cele care te pot aşeza în anume situaţii în ochii 
celor din sat cu tine. Pentru o fată de măritat, a fi bine 
îmbrăcată era dovada că ştie să ţeasă, să coasă şi adesea 
că are şi mijloacele să o facă. Tot astfel portul „schilă- 
resc“, folosit în Gorj de către bărbaţi, precum şi cel de 
Muscel, de asemenea bărbătesc, introduse în secolul tre¬ 
cut, dovedeau la început bunăstarea celor care le pur¬ 
tau. Alte piese puteau tot astfel să arate o profesie, cum 
e cazul cu portul ţuţuiesc al ciobanilor, sau starea civilă, 
fetele umblînd de pildă cu capul descoperit, femeile 
măritate fiind, dimpotrivă, datoare să şi-l acopere. 

împodobirea hainelor, mai ales a celor femeieşti, cu 
diverse modele, are deseori o tradiţie care merge pînă 
departe în preistorie, avînd deci în consecinţă, la ori¬ 
gine, un caracter magic, transformat astăzi în simplă or¬ 
namentaţie. Potrivit concepţiei vechilor timpuri, îmbră¬ 
cămintea trebuia să apere pe cei ce o poartă nu numai 
de intemperii, ei şi de primejdia fiinţelor nevăzute, ast¬ 
fel ca sănătatea şi norocul să le fie asigurate. Cel puţin 
unele din piesele metalice folosite ca podoabă au păs¬ 
trat pînă azi caracterul lor superstiţios, precum de pildă 
lanţul de unelte în miniatură purtat de femei în preajma 
naşterii, menit să transfere pruncului anume noroc şi în- 
demînări profesionale şi să uşureze naşterea . .'Vi* 

Alteori îmbrăcămintea are rosturi ceremoniale, ne- 
putînd fi lucrată oricum şi în orice vreme, legată fiind 
de diverse ceremonii : naştere, nuntă sau înmormîntare.. 
Astfel s-a mai păstrat pînă de curînd tradiţia lucratului 
cămăşii ginerelui, care trebuia începută şi terminată în- 
itr-o singură noapte de către mireasă, ajutată de fetele 
din sat ; în condiţii totuşi mai uşoare decît în tehnica 
magică a „cămăşii ciumei“, aceasta trebuind pornită încă 
de la meliţatul cînepei şi dusă pînă la cusutul cămăşii, 
tot într-o singură noapte. De unde şi zicala, pentru a 
arăta orice muncă făcută cu extremă grabă : „a lucra 
ca la cămaşa ciumei“. 

Pe cap, bărbaţii purtau o căciulă de blană, pe care 
n-o scoteau decît în timpul lunilor călduroase şi cu care 
erau chiar înmormîntaţi ; formele principale erau două : 
căciulă lungă, ascuţită, şi căciulă mai joasă, cu fundul 
aproape plat. O serie de pălării, din pîslă, sînt mai noi 
şi diferă de la o regiune la alta, fiind influenţate de îm¬ 
brăcămintea orăşenească. Pe trup se purta o cămaşă 
destul de largă, uneori scoasă în afară, peste iţari, lungă 
pînă aproape de genunchi, aşa cum putea fi văzută mai 

ales în sudul ţării. Alteori cămaşa avea, în partea ei de 
jos, o fustanelă, semănînd cu o mică fustă scurtă, în¬ 
cinsă pe mijloc. Partea de jos a corpului era apărată 
prin iţari sau cioareci, pantaloni înguşti, din cînepă ori 
in în timpul verii, din postav iarna. Lungimea acestor 
pantaloni variază ; ei sînt uneori mai lungi decît picioa¬ 
rele şi stau de aceea în creţuri orizontale suprapuse; în 
nordul ţării pantalonii ajung uneori numai pînă la ge¬ 
nunchi şi pot avea o lărgime foarte mare ; caracteristici 
sînt ,.gacii“ din Ţara Oaşului şi a Maramureşului. 

Iarna se adăugau cojoacele, cu sau fără mîneci, 
amîndouă felurile avînd aproximativ lungimea cămăşii* 
obişnuite, adică acoperind partea de sus a corpului ; se 
foloseau însă şi cojoacele sau hainele din postav, lungi 
pînă la genunchi. Drept încălţăminte, bărbaţii, ca şi fe¬ 
meile, foloseau opincile, piciorul fiind în prealabil în¬ 
făşurat în obiele. 

Femeile purtau pe cap o învelitoare ale cărei forme 
sînt extrem de variate. Se disting, prin caracterul lor 
arhaic, învelitorile de cap care au mai putut fi studiate 
încă în sudul Transilvaniei, şi în Oltenia, la care piep¬ 
tănătura, pusă pe „coarne" minuscule, împreună cu „în^ 
velitoarea“, forma un ansamblu pitoresc. Prin frumuse^^ 
lor, se disting „maramele" lucrate din borangic, 


motivele decorative de o fineţe extremă. Cămăşile Jsjne- 
ieşti, chiar cînd sînt lungi, sînt acoperite de 1?^ j ni 
jos de fotă , piesă lungă ce înconjura corpul '^fegită înj 
Moldova şi parte din Muntenia şi Oltenia'' catrinţâ 

(asemănătoare cu un şort, obişnuit în T- iUţl ^ van i a ) sau- 
de opreg (asemănător cu un şorţ ser ^ terminat pr in 
franjuri lungi, obişnuit în Banat). 


în lunile reci femeile folosea 1 
cojoace ca şi bărbaţii. 


aceleaşi categorii de 

Dacă piesele din in, cînepă, lină, şi mai tîrziu bum¬ 
bac, erau lucrate în casă de către gospodine, cele din 
piele erau făcute de către cojocarii specializaţi. în seco¬ 
lul al XX-lea, chiar ţesăturile au început să fie făcute 
de către specialişti (femei sărace), lucrînd pentru bani. 
Decorul vechi, obişnuit, era cel din motive geometrice ; 
se recunosc însă şi personaje omeneşti, păsări, cai, fără 
să ajungă însă la însemnătatea celor dintîi. Din secolul 
al XlX-lea se înmulţesc repede motivele reprezentînd 
flori, frunze, care ajung să domine în unele din piese 
(spre pildă pe cămăşi). Din studiul îmbrăcăminţii reies 
în chip evident o serie de legături cu curente diferite 
de modă. Astfel în Transilvania se recunosc elementele 
de modă venite din Occident ; în restul ţării, şi mai ales 
la sud de Carpaţi, se recitnosc elemente obişnuite modei 
orăşeneşti, din Peninsula Balcanică. Toate însă sînt pre¬ 
luate şi integrate tradiţiei obişnuite a locului. 


6. Meşteşugurile şi industria casnică 

în afara bunurilor pe care ţăranii le produceau în 
gospodărie, ei aveau nevoie, pentru a-şi putea duce 
viaţa, de un mare număr de alte bunuri. Produse de 
către meşteşugari specializaţi, ele oferă o imensă varie¬ 
tate. Meşteşugarii rurali care lucrau odinioară în ţara 
noastră pentru nevoile oraşelor şi ale satelor au început 
să-şi piardă importanţa pe măsură ce produsele indus¬ 
triale se înmulţeau. Meşteşugarii oraşelor sînt primii 
care dispar sau se modernizează, schimbîndu-şi produc¬ 
ţia. în sate, prin industria casnică se continuă încă, în 
tot cursul secolului al XlX-lea şi chiar în al XX-lea, 
o bună parte din tradiţiile meşteşugăreşti ale trecutului. 

Şi de data aceasta, studiul lor ne îngăduie să avem o 
imagine vie a ceea ce vor fi fost odinioară meşteşugu¬ 
rile rurale. 

Dar cu toată însemnătatea problemei, studiile asupra 
meşteşugurilor ţărăneşti sînt din cale-afară de puţine ; 
domenii întregi rămîn încă a fi descoperite. Prezentarea 
noastră se va opri deci doar asupra cîtorva din cele care 
au avut un rol mai însemnat în viaţa ţărănească tradi¬ 
ţională şi în acelaşi timp au avut norocul de a fi fost 
mai bine studiate. 

Două ocupaţii, deşi aveau o largă răspîndire, fiind 
la îndemîna marii majorităţi a populaţiei săteşti din 
trecut, au fost totuşi considerate meşteşuguri speciali¬ 
zate. Le descriem pe scurt : 

ţesutul, croitul şi vopsitul ţesăturilor era o ocupaţie 
exclusivă a femeilor. O întreagă gamă de operaţiuni, 
la a căror tehnică se acumulează experienţe de veacuri, 
permitea femeilor să facă pentru familia lor tot ceea ce 
era îmbrăcăminte textilă. începînd de la cultivarea lo¬ 
cului de cînepă şi in, uneori şi de la tunsul oilor, pentru 
a obţine lîna, trecînd prin fazele diverse de preparare 
a firelor, apoi de ţesut propriu-zis în război, la vopsirea 
firelor, apoi la croirea materialelor şi în cele din urmă 
la împodobirea lor, împodobire ce presupune şi ea cu¬ 
noaşterea unui mare număr de motive tradiţionale, fie¬ 
care cu aspectul şi semnificaţia lui, toate constituiau 
zestrea de deprinderi obligatorii ale fiecărei gospodine, 
la vremea căsătoriei. Privite superficial, aceste opera¬ 
ţiuni par simple ; dar, de-ar fi să ne oprim, de pildă, 
numai asupra reţetelor de colorat, ne vom trezi în faţa 
unei acumulări de cunoştinţe ce îmbrăţişau un domeniu 
vast. Fiecare plantă, fiecare insectă era cunoscută cu pro¬ 
prietăţile ei, cu momentul cel mai bun de a o culege, 
cu reţetele de a o prelucra, pentru a obţine intensitatea 

culorii dorite. Rezultatul folosirii acestor coloranţi a dat 
naştere tuturor acelor tonuri al căror farmec nu mai 
poate fi azi reprodus prin vopselele chimice procurate 
din comerţ. 

Cu timpul, pe măsură ce ne apropiem de vremea 
noastră, din cadrul general al femeilor se desprind 
cîteva care, pe de o parte stăpînind mai bine meşteşugul, 
şi pe de altă parte, împinse de nevoie, se dedică în chip 
deosebit producerii de ţesături destinate vînzării. Aceste 
ţesătoare, pe care le-am putut întîlni pretutindeni în 
ţară, ajung uneori să aibă mare faimă ; un sat întreg, 
sau chiar şi sate vecine, le cunosc şi vin sa cumpere de 
la ele. Modelele pe care le fac ajung să aibă o varietate 
tot atît de mare ca şi a olăriei ; deşi se repetă, ele nu 
seamănă întru totul, decorul distingîndu-le variat. în tîr- 
gurile cu caracter tradiţional se vînd încă şi astăzi piese 
lucrate de ţesătoare. 

Dacă ţesutul era rezervat femeilor, lucrul lemnului 
era rezervat bărbaţilor. Deşi şi aici, astăzi, vedem mai 
ales meşteri specializaţi, lucrînd pe bani pentru un gos¬ 
podar sau altul, totuşi în trecut şi în acest meşteşug se 
putea vorbi de o cunoaştere generalizată. întocmai ca 
plugul sau rariţa, nu putea lipsi din gospodărie nici 
securea, toporul şi barda. Operaţiunile legate de ridi¬ 
carea unei case din lemn spre pildă erau cunoscute de 
orice gospodar. Aşa după cum o femeie nu se putea că¬ 
sători dacă nu ştia găti şi ţese, tot aşa un bărbat nu se 
putea însura dacă nu ştia ara şi înălţa o casă. Şi-o făcea 
deci fiecare gospodar, ajutat de rude, de vecini, şi aceş¬ 
tia cunoscînd în aceeaşi măsură meşteşugul. Totul, de 
la tăiatul copacilor, alegîndu-se esenţele cele mai potri¬ 
vite şi momentele cele mai bune de tăiere, la uscarea 
lemnului, fasonarea şi apoi asamblarea, era efectuat cu 
deosebită pricepere. Cine a văzut lucrînd un astfel de 

meşter lemnar a fost uimit de precizia cu care ştie să 
lovească, spre pildă, exact în acelaşi loc cu tăişul se¬ 
curii, de iuţeala cu care doboară un arbore, îndemînarea 
cu care îl descojeşte. Cu vremea, au început a fi aduşi 
să lucreze pe bani meşterii specializaţi în a face doar o 
parte a casei (spre pildă uşile, ferestrele, scheletul aco¬ 
perişului, şindrila) şi în cele din urmă întreaga locuinţă. 

Dar priceperea celor din trecut era mai deplină ; în 
mod obişnuit, ei singuri înălţau acareturile, gardurile, 
tăiau mobilele, făceau uneltele de lucru. Sînt regiuni în 
care se pot cita chiar meşteşuguri cu caracter artistic, 
totuşi cu caracter de masă. Iată spre pildă furcile, lu¬ 
crate în satele din sudul Transilvaniei de către ciobani, 
de o fineţe şi frumuseţe remarcabile. Ele erau destinate 
fetelor ; dacă fata primea furca de la un fecior, însemna 
că acceptă să-i fie logodnică ; dacă i-o da înapoi sau o 
rupea, însemna că nu-1 acceptă sau că rupe legătura 
dintre ei. 

Limitate în ce priveşte numărul persoanelor care le 
practicau, meşteşugurile erau destinate unui număr mai 
mare de consumatori decît cercul restrîns al familiei. 
Această caracteristică a dat naştere unui mod aparte de 
desfacere a produselor. Meşteşugarii puteau să-şi vîndă 
uneori marfa în sat; erau însă adesea obligaţi să şi 
plece „pe ţară“ pentru a-şi desface marfa. Aceste că¬ 
lătorii, efectuate cu căruţa, ba alteori doar cu calul sau 
numai pe jos, îi duceau pe meşteri pînă la mari dis¬ 
tanţe. Căruţele în care călătoreau, ducîndu-şi produsele, 
erau acoperite cu un coviltir care îi apăra de ploaie, 
în drumul lor se opreau peste noapte la marginea dru¬ 
murilor, pe cît posibil grupaţi mai mulţi laolaltă şi aşe¬ 
zaţi în jurul unui foc. Cîinele, luat la drum cu ei, îi 
păzea. Acolo unde se găseau hanuri, oamenii stăteau în 
preajma lui. Hanul ţărănesc, deseori aparţinînd cîte unui 

Fig. 10. Han de pe valea Dîmboviţei, în nordul Munteniei 















































































boier sau unei mănăstiri, era însă cu totul altfel decît şi-l 
poate închipui un orăşean, dispus să îl asemuiască cu 
un hotel. Hanul ţărănesc sau rateşul, cum i se spune în 
Moldova, era obişnuit o casă de dimensiuni mai mari, 
în care locuia hangiul, avînd ,în cuprinsul ei un depozit 
de alimente, băuturi, şi o sală în care drumeţii puteau 
fi ospătaţi. Uneori, alături de han, la răscrucile de dru¬ 
muri mai însemnate, se afla şi atelierul cîte unui meşter 
potcovar. Drumeţii poposeau nu în han, ci alături de 
el ; dormeau (cu rare excepţii) în căruţe, aşezate în piaţa 
largă, ce nu putea lipsi niciodată din faţa hanului. 
Uneori un acoperiş scund, o „aplecătoare“, se prelun¬ 
gea asupra unei părţi din acest spaţiu, în faţa hanului, 
adăpostind cîteva mese sau chiar pe ţăranii ce dormeau 
în timpul ploilor. 

în secolul al XX-lea aceste hanuri s-au transformat 
cu încetul, ajungînd a fi prăvălii unde oamenii puteau 
cumpăra mărfuri orăşeneşti. Un spaţiu pentru horă, 
sau în ultima vreme chiar un „salon“ de dans, se află 
la multe din hanurile rurale. 

înainte de a încheia descrierea acestor drumuri ale 
meşteşugarii or (asemănătoare în multe privinţe cu acelea 
pe care ţăranii obişnuiţi le făceau cu căruţele pentru 
a desface produsele alimentare în oraşe sau în alte 
regiuni) mai menţionăm încă un fapt. Intensitatea cu 

care circulau pe drumuri meşteşugarii şi ţăranii trecu- 

* * 

tului nu era întotdeauna aceeaşi. Spre sfîrşitul verii şi 
spre toamnă, aceste drumuri deveneau tot mai frecvente, 
ceea ce nu se datora, cum s-ar putea crede la prima 
vedere, anotimpului favorabil călătoriilor, ci altor îm¬ 
prejurări. Pentru a-şi desface bucatele, era normal ca 
ţăranii să plece cu ele spre oraşe sau spre alte regiuni 
abia după ce recoltele erau strînse, adică la sfîrşitul 
verii şi toamna. 


r 

Tot atunci plecau însă şi meşteşugarii. Explicaţia 
tiebuic căutată în forma schimbului pe care îl prac¬ 
ticau cei din trecut şi uneori chiar cei din secolul 
al XX-lea. Venind mai ales din regiuni de deal şi 
munte, în care sărăcia de produse alimentare era mai 
evidentă decît în cîmpie, meşterii căutau să obţină în 
schimbul mărfii lor, bucate. îşi vindeau produsele şi 
cumpărau apoi grîu şi porumb. Cel mai des însă 
schimbau direct marfa pe bucate, desfăcînd-o astfel 
prin troc. De aceea, şi meşteşugarii colindau ţara spre 
sfîrşitul verii şi toamna, cînd bucatele erau mai abun¬ 
dente şi mai ieftine. Proporţia schimbului varia după 
bogăţia recoltei ; în ce-i priveşte pe olari, astăzi cei mai 
bine cunoscuţi, obişnuiţi cu drumuri pe distanţe foarte 
mari, vom aminti că ei dădeau de obicei un vas (stra¬ 
chină, ulcior chiar) contra conţinutului acelui vas în 
grîne. Dacă recolta fusese bogată, puteau lua pînă la 
de două ori conţinutul în grîne al oalei. La vreme de 
secetă, ajungeau să dea şi pe jumătate conţinutul 
vasului. 

Meşteşugurile pot fi clasificate şi prezentate după 
grupul de necesităţi cărora li se adresează. Iată mai 
întîi cîteva din cele legate de alimentaţie. 

într-o ţară ca a noastră, în care agricultura a fost 
pretutindeni cunoscută, atît la cîmp, cît şi la deal sau 
munte, este normal ca morâritul să fi avut o dezvoltare 
deosebită. De la forme primitive de măcinat, rămase 
în folosinţă pînă în secolul al XlX-lea, deşi nu mai 
aveau însemnătate, pînă la morile din lemn care serveau 
orăşenilor şi ţăranilor, este o cale lungă. Procedeul cel 
mai simplu consta în aşezarea celor două pietre, între 
care, prin lovire, se sfărîmau boabele. Dar astfel o parte 
din făină se risipeşte ; acest neajuns dispare la piuliţele 
din lemn, destul de adînci, scobite în trunchiul unui co- 

pac cu lemn tare, şi în care grăunţele sînt pisate cu aju¬ 
torul unui mai. O formă ceva mai dezvoltată este rîjniţa 
de mînă, formată din două pietre rotunde, de dimen¬ 
siuni mici, învîrtite cu mîna. Toate aceste tehnici de mă¬ 
cinat nu puteau servi decît nevoilor unei singure gospo¬ 
dării. Dar oamenii au născocit mijloace de folosire a for¬ 
ţei naturii sau animalelor. Astfel, cele mai răspîndite mori 
din România erau cele mişcate de apă. Ele pot fi împăr¬ 
ţite în două categorii, după tehnica folosită. La cele mai 
vechi, morile cu ciutură, apa rîurilor vine şi loveşte în pa¬ 
letele unei roţi aşezate orizontal. Un fus vertical merge în 
sus, avînd fixată la capătul superior o piatră de moară, ce 
se învîrteşte, aşezată deasupra altei pietre imobile, nele¬ 
gată de fus. între cele două pietre curg grăunţele, care 
sînt astfel măcinate. Aceste mori, care păstrează încă 
adesea un caracter obştesc, aparţinînd unui sat întreg sau 
unui grup de neam, erau folosite potrivit drepturilor sta¬ 
bilite prin spiţe de neam. Forţa lor era însă redusă, can¬ 
titatea de produse măcinate fiind deci minimă şi ea. La 
alte mori roata lovită de apă este aşezată vertical ; di¬ 
mensiunile acestor roţi sînt mai mari şi astfel puterea 
lor creşte, putînd mişca pietre de moară mai largi şi mai 
grele. Apa ce loveşte paletele roţii trece fie pe sub roată 
fie pe deasupra ei. Cîteodată întreaga construcţie a morii 
pluteşte pe apă ; este vorba de morile situate de-a lungul 
cursurilor mai însemnate ale rîurilor de la noi, cum ar 
fi Dunărea, Oltul, Şiretul, Prutul, Someşul, Mureşul. 

într-unul din cele mai frumoase romane ale sale 
(Venea o moara pe Şiret) , Mihail Sadoveanu povesteşte 
cum o astfel de moară plutitoare, aşezată pe două bărci 
mari, fusese luată de apă şi purtată departe la vale. 

Au existat şi mori cu manej, mişcate de animale ; 
ele nu au mai putut fi însă studiate şi nici păstrate în 
muzee, întrucît au dispărut cu totul. în trecut însă, ele 


71 






































ocupau un teritoriu destul de întins de cîmpie (în Banat 
şi Oltenia în special). Principiul lor era simplu : caii sau. 
alte animale de tracţiune mergeau în cerc, învîrtind. 
pietrele de moară suprapuse. 

în Dobrogea şi răsăritul Moldovei, morile de vînt 
foloseau forţa vîntului pentru a pune în mişcare cele 
două pietre de moară. Patru aripi (uneori şase) erau 
fixate pe corpul construcţiei şi printr-un sistem de fuse- 
transmiteau mişcarea pietrelor. De obicei întreaga con¬ 
strucţie putea fi mutată cu faţa într-o direcţie sau alta, 
orientîndu-se moara după cum bătea vîntul. în trecut,, 
deşi se plătea uneori şi în bani, morarii luau de obicei 
pentru măcinat o parte din produse (uiumul) în canti¬ 
tăţi care variau după bogăţia recoltei, după regiune, 
după felul de grîne şi după fineţea măcinatului. 

Olăritul este şi el legat, în principal, de alimentaţie^ 
străchinile, oalele, ulcioarele, oţetarele, cănile servind la„ 
prepararea sau la păstrarea şi transportul alimentelor. 
Unele dintre produsele olăritului sînt legate de con¬ 
strucţie, cum ar fi spre pildă plăcile pentru sobe, sau 
„ţepile“ puse pe coama acoperişului. Olarii, deşi lucrau 
uneori şi izolat, erau de obicei grupaţi în bresle în anume 
centre olăreşti. Unele din satele noastre aveau zeci de 
olari. Aceste centre existau în special în regiunile de deal 
şi munte, de unde olarii porneau cu marfa de vale, spre 
cîmpie, în regiuni de desfacere ajunse a fi şi ele tradiţio¬ 
nale pentru fiecare centru în parte. Olăritul este un meş¬ 
teşug bărbătesc ; partea cea mai grea, adusul lutului în 
gospodărie, curăţirea şi frămîntarea lui şi apoi lucrul la 
roată, era efectuată de bărbaţi. La decor ajutau şi fe¬ 
meile. într-un singur centru din ţară, în Muscel, s-au. 
putut vedea femei lucrînd şi ele la roată. Roata este un 
postament mobil, cu mişcare circulară, pe care lutul este 
lucrat în timp ce se învîrteşte roata ; datorită acestei miş- 


73 - 



cari, se obţin formele circulare cu contur regulat. Olăria 
noastră, însemnată prin frumuseţea şi rostul ei practic, 
este interesantă şi pentru faptul că menţine tradiţii ar¬ 
haice, care nu sînt însă pretutindeni aceleaşi, fiecare 
centru sau grup de centre avînd anumite caracteristici 
proprii. 

Pentru înălţarea caselor în vremea din urmă, şi pen¬ 
tru înălţarea bisericilor erau chemaţi meşteri. Aceştia 
se specializau şi îşi transmiteau un meşteşug care i-a 
dus la realizări ce se disting în ansamblul construcţiilor 
de artă în lemn din Europa. Bisericile de lemn ale 
Transilvaniei, spre pildă, dovedesc o măiestrie tehnică 
şi artistică excepţională. Turnurile lor ajung uneori să 
atingă înălţimea de 50 de metri ; subţiri, zvelte, ele sînt 
rezultatul unor cunoştinţe tehnice care se remarcă prin- 
tr-un savant sistem de bîrne de susţinere şi de contra- 
vîntuiri. Unele sate se specializau şi produceau case 
prefabricate din lemn, Ieşi, spete, căruţe, cu care că¬ 
lătoreau spre a le vinde prin sate. 

Cîteva meşteşuguri erau legate de îmbrăcăminte. 
Unele din ele necesitau instalaţii tehnice de o comple¬ 
xitate ce aminteşte construcţiile morilor. Astfel pivele 
şi dîrstele, în care se înălbeau ţesăturile sau se îngroşau 
ţesăturile din lînă, dîndu-le o structură mai laxă, se gă¬ 
seau de obicei în zonele de munte. Sătenii aduceau la 
aceste instalaţii mişcate de apă ţesăturile lucrate în 
casă ; pentru a le recunoaşte din mulţimea ţesăturilor 
ce fuseseră aduse, se coseau de ele „semnele de familie". 
Asemenea semne, avînd desen geometric, se aşezau obiş¬ 
nuit, în trecut, pe tot ce aparţinea unei familii (ţesă¬ 
turi, lemne, case, animale etc.) ; ele semănau cu sem¬ 
nele pe care meşteşugarii înşişi le făceau pe produsele 
lor, şi echivalau cu iscăliturile din zilele noastre. Cîte- 
odată, meşterii piuari şi dîrstari plecau primăvara cu că- 

Fig. 12. sus : oală din Hurez (nord-estul Olteniei) ; centru : ră 

şi ţîncuşe ,* 

jos : semne de proprietate, tăiate pe urechile oilor, în sudul 
Transilvaniei (Mărginimea Sibiului) 




iii: 



ruţele prin sate, devale, în cîmpie, de unde adunau ţe¬ 
săturile, le duceau în munte, şi le aduceau apoi toamna 
înapoi, gata lucrate. Şi de data aceasta, semnele de pro¬ 
prietate puse pe ţesături serveau la identificare. 

Unui scop asemănător serveau răboajele, mici bu¬ 
căţi de lemn, tăiate în două după anume model, o parte 
fiind prinsă de ţesătură şi o alta rămînînd la proprieta¬ 
rul ţesăturii. în acest caz, identificarea se făcea prin 
apropierea şi potrivirea celor două bucăţele de lemn. 

Cojocarii, care lucrau îmbrăcămintea din piele, erau 
răspîndiţi mai peste tot, deşi existau şi sate specializate 
în producţia de cojoace. Ţesături care obişnuit puteau 
fi făcute de către femei, cum ar fi traistele, deveneau 
produse de specialitate de îndată ce se folosea ca ma¬ 
terial părul de capră. Răspîndit mai ales în sudul ţării y 
ţesutul cu păr de capră necesita o tehnică specială de 
lucru, cunoscută de către bărbaţi mai ales. Meşterii lu¬ 
crau izolat, risipiţi prin diverse sate. 

Uneltele de lucru, cînd nu erau produse în gospodă¬ 
rie, formau şi ele obiectul unor meşteşuguri. Este vorba 
în special de uneltele de metal, totdeauna lucrate de 
specialişti fierari, care se găseau în mai toate satele. 
Instalaţiile tehnice mai însemnate puteau folosi forţa 
apei fie pentru a bate cu ciocane masive metalul, fie 
pentru a pune în mişcare foalele. 

Atelierele ţărăneşti de acest gen din Munţii Apuseni 
merită să fie citate în chip special. 

Tot din Munţii Apuseni trebuie amintit aurâritul ; 
exploatarea minereurilor cu aur din regiune, cunoscută 
încă din vremea strămoşilor daci, s-a continuat de-a 
lungul istoriei. Pînă la începutul acestui secol mai lu-- 
crau şteampurile de sfărîmat minereul în Apuseni, şi 
mai lucrau însă şi meşterii zlătari, care scoteau aurul 
din părnînt sau din nisipul rîurilor. 

în sfîrşit un alt grup însemnat de meşteri lucrau 
obiecte legate de credinţele celor din itrecut. Au luat 
astfel naştere unele din cele mai frumoase obiecte de 
artă, a căror mare varietate nu este încă bine cunoscută ; 
de la o zonă la alta, apar forme noi, care abia în viitor 
vor fi complet inventariate şi explicate. Cităm cîteva 
din cele mai însemnate. Meşterii iconari, a căror artă 
nu poate fi despărţită de cea a meşterilor din oraşe, au 
făcut icoanele de lemn şi de sticlă, despre care am vor¬ 
bit mai sus. O altă serie de meşteri lucrau stîlpii de 
morminte. în multe regiuni româneşti se pun pe mor- 
mînt un arbore şi un stîlp, uneori scund de numai 
30—40 cm, dar putînd ajunge pînă la o înălţime de 
peste doi metri. Crestături meşteşugite împodobesc stîlpul, 
amintind uneori forma crucii, dar adesea semănînd doar 
cu stîlpii caselor. Alteori, pe morminte se aşezau troiţe ; 
şi acestea pot fi înalte de 1 metru, dar şi de 3. Crestate 
cîteodată, ele sînt însă de obicei pictate. Siluete de 
sfinţi, motive simbolice de mare vechime, stele, motive 
geometrice, flori apar în culori contrastante. Un aco¬ 
periş întregeşte întreaga construcţie. Uneori aceste troiţe 
erau aşezate în afara cimitirelor, fiind destinate amin¬ 
tirii cuiva sau menite să asigure bunăstarea celui ce o 
ridicase. La răscruci stau grupuri de troiţe menite să 
„apere“ de nenoroc drumul şi satele, precum şi troiţe 
izolate, înalte de 4—5 metri ; tot pe marginea drumuri¬ 
lor puteau fi văzute troiţe complexe, înalte şi în acelaşi 
timp largi, semănînd uneori cu iconostasele din faţa 
altarului bisericilor. 

Dacă stîlpii puteau fi văzuţi în multe regiuni din 
ţară, troiţele pictate sînt caracteristice în special Ol¬ 
teniei. 

O altă categorie de monumente cu acelaşi scop sînt 
crucile sau troiţele din piatră. Acestea se găsesc în spe- 

cial în Oltenia şi Muntenia, deşi apar şi în Dobrogea, 
Moldova şi Transilvania. Ele erau lucrate în sate spe¬ 
cializate, aflate în zonele de deal şi munte, fiind trans¬ 
portate de acolo cu căruţele, devale, în cîmpie, pînă la 
extrema sudică a ţării. Cele mai frumoase din aceste 
cruci poartă numele celui care le ridicase sau celui a 
cărui întîmplare o amintea şi sînt legate de poveşti pline 
de farmec. Drumurile pe care mergeau odinioară cu 
turmele lor oierii veniţi dinspre munte, traversînd Bă¬ 
răganul pentru a ajunge la baltă, erau marcate cu astfel 
de cruci, indicînd direcţia de urmat. 



IV. ARTA Şl ŞTIINŢA POPULARĂ. OBICEIURI 
Şl CEREMONII 


Am mai afirmat, analizînd cultura materială a sa¬ 
telor, că românii au un deosebit simţ artistic, ceea ce 
face ca toate obiectele pe care le lucrează ei înşişi, fără 
să piardă nimic din utilitatea lor practică, să fie şi fru¬ 
moase. Se cuvine acum să adîncim studiul creaţiei artis¬ 
tice săteşti, arătînd că avem de-a face cu o creaţie ar¬ 
tistică deosebit de amplă, cuprinzînd aproape toate do¬ 
meniile vieţii umane şi avînd statornic caracterul unei 
creaţii „folclorice". Să lămurim ce se înţelege prin 
creaţie „folclorică". în lumea cultă a oraşelor, ştiutoare 
de carte, creatorii de artă sînt singuratici. Un scriitor, 
la masa lui de lucru, scrie şi îşi tipăreşte operele, pe 
care apoi le citesc alţi oameni, singuratici, fiecare la 
el acasă. Arta cultă nu are caracter colectiv decît în 
anume domenii, de pildă atunci cînd se joacă o piesă 
de teatru în faţa publicului sau cînd se organizează o 
audiţie muzicală într-o sală de concert. Dar în aseme¬ 
nea împrejurări, piesa care se joacă sau bucata muzi¬ 
cală care se execută, sînt mai dinainte scrise. Oricît de 
multe ar fi reprezentaţiile, se joacă sau se cîntă mereu 
aceeaşi operă ; desigur, cu deosebiri de interpretare, după 
talentul executanţilor ; totuşi, mereu aceeaşi piesă. 

în lumea satelor noastre cele vechi aşa ceva nu se 
putea întîmpla. Creaţia artistică se ivea doar în public, 

doar cu prilejul unei adunări a multor oameni. Era mai 
ales spontană, mereu nouă, fără posibilitate de repetare. 
Creatorii lumii vechi folclorice creau efectiv, improvi- 
zînd povestirea sau cîntecul, anume pentru a fi ascul¬ 
taţi de către alţi săteni, adunaţi în şezătoare sau cu alte 
prilejuri, săteni care de altfel ei înşişi, fiecare în parte, 
erau în stare să „creeze“, improvizînd, ceea ce deosebea 
pe cel care improviza de cei care ascultau nefiind decît 
talentul, care putea fi mai bogat sau mai sărăcuţ. 

Cînd spunem „improvizaţie", nu vrem totuşi să afir¬ 
măm că aceşti purtători ai folclorului aveau, precum au 
•crearorii culţi, dorinţa de a fi originali. Improvizarea 
lor nu era decît o permanentă reluare a unor teme tra¬ 
diţionale, transmise de la om la om şi din generaţie în 
generaţie, în jurul cărora fiecare avea însă libertatea de 
a da naştere unor variaţiuni infinite. De aceea orice 
creaţie era originală, nici măcar acelaşi om neputînd să 
repete de două ori, la fel, aceeaşi creaţie a lui. 

Dc pildă, în îmbrăcămintea pe care o purtau există 
anume teme care sînt comune pentru o întreagă regiune ; 
văzînd un sătean în straiele lui tradiţionale, un cunos¬ 
cător al civilizaţiei săteşti îţi poate spune din ce regiune 
este. Mai mult încă, după anume semne, îţi poate spune 
uneori pînă şi din ce sat. Cu toate acestea, nu există, 
de cînd lumea, două straie absolut la fel, copie identică 
z unuia după altul, după cum nu există nici două ouă la 
fel încondeiate, două melodii la fel cîntate, două ciopli¬ 
turi în lemn, două case sau două povestiri repetate ad 
litteram. 

Creaţia folclorică este fermecătoare tocmai prin in¬ 
finita ei varietate, prin capacitatea sa de permanentă 
creaţie a variaţiunilor pe o aceeaşi temă. 

Temele trec din generaţie în generaţie, tot alegîn- 
du-se, oamenii neţinînd minte decît ce într-adevăr le 



place, memoria colectivă a satelor procedînd deci „an- 
tologic“, lăsînd să cadă în uitare ce nu e desăvîrşit 
frumos, păstrînd şi amplificînd tot ce se dovedeşte a fi 
permanent pe placul tuturora, uneori cristalizînd anume 
pasaje în forme atît de reuşite încît ajung a fi respec¬ 
tate, ca atare, de toată lumea. 

Această capacitate de creaţie a masei întregi a să¬ 
tenilor duce aşadar la anonimatul folclorului, care e de 
aceea, şi pe drept cuvînt, considerat ca o creaţie colec¬ 
tivă a lumii satelor, creatoare fiind obştea întreagă a 
sătenilor, atît a celor de ieri, cît şi a celor de azi, în 
lanţ neîntrerupt. 

Desigur, în viaţa satelor se ivesc împrejurări şi eve¬ 
nimente noi, prind a se crea teme încă neauzite, tot aşa 
mergînd din gură în gură, şlefuindu-se, curăţindu-se de 
zgură, nereţinîndu-se decît variaţiile celor mai talen¬ 
taţi, care se cristalizează pe încetul. Dar şi această crea¬ 
ţie originală se face tot în cadrul tradiţiei, adică respec- 
tînd stilul vechi, continuînd a folosi temele tradiţionale 
printr-o transformare a lor menită să dea cuvînt sau 
melodie unor simţăminte noi sau unor evenimente încă 
neîntîmplate pînă atunci. 

Creaţia aceasta colectivă dăinuie în viaţa veche a 
satelor prin faptul că organizaţia lor socială era ea în¬ 
săşi de caracter colectiv. Satele noastre vechi aveau 
foarte puţini locuitori, astfel că, aşa cum am arătat, toţi 
se socoteau a fi întrucîtva rude. Se cunoşteau pe nume 
cu toţii şi obişnuiau să-şi ducă viaţa în comun. Nu 
numai la muncă, ci şi în timpul liber sau cu prilejul 
marilor sărbători care punctau viaţa lor socială. 

Dăinuind neîntrerupt, de milenii, colectivităţile aces¬ 
tea săteşti îşi transmiteau tradiţional o zestre culturală 
cu rădăcini care merg uneori pînă departe în preistorie. 
Prin acelaşi mecanism social al creaţiei în obşte, memo- 

ria difuză a tuturor celor din sat reţinea nu numai teme 
de literatură orală, în proză şi versuri, nu numai melo¬ 
dii, ci şi credinţe şi concepţii despre lume. Ca în stra¬ 
turi ce s-ar fi depus unele peste altele, veac după veac, 
găsim încă pînă tîrziu urmele aproape şterse ale unor 
credinţe magice, de caracter păgîn, care ne par ciudate 
azi, dar care sînt itotuşi preţioase tocmai pentru că ne 
fac să înţelegem străvechimea civilizaţiei noastre rurale. 
Răstălmăcite uneori sub influenţa religioasă a creştinis¬ 
mului sau transpuse în formele pure ale artei, credinţele 
străvechi se mai fac simţite încă. Cu atît mai mult cînd 
s-au închegat în obiceiuri şi ceremonii, la care iau parte 
toţi locuitorii satului, fiecare avînd de jucat un anumit 
rol, care de asemenea e o temă tradiţională, matcă pen¬ 
tru o infinită gamă de variaţii, mereu proaspete. 

în viaţa vechilor sate, în special marile răscruci ale 
vieţii omului sînt păstrătoare ale acestor străvechi stra¬ 
turi culturale. Naşterea, căsătoria şi moartea sînt soco¬ 
tite a însemna popasuri de intrare şi de trecere a vieţii 
omului de la o fază la alta. Cu prilejul lor, satul îşi 
pune întrebări de ordin spiritual, de mare adîncime filo¬ 
zofică, la care găseşte răspuns printr-un apel la ima¬ 
ginaţia cea veche moştenită din alte timpuri, uneori ma¬ 
gică, alteori religioasă, alteori doar simbolic artistică, 
îmbrăcînd gesturile tuturor în ritualuri, structurate în 
realizări teatrale, adică jucate de toţi participanţii la 
viaţa de obşte. 

La naştere, părinţii noului născut, neamurile îşi pun 
problema soartei hărăzite celui abia intrat în viaţă. Do¬ 
rinţa de a ghici ce va fi cu el, dorinţa de a face astfel 
ca viitorul om să ajungă a avea parte de o soartă feri¬ 
cită duce la imaginarea unei serii de gesturi, de acte 
jucate, cu personaje multiple, de creaţie folclorică de o 
rară bogăţie. 

Fig. 13. Biserică de lemn din Maramureş 


















La căsătorie, tinerii sînt de asemenea supuşi unor 
„ritualuri de trecere 44 şi unor ceremonii colective, la 
care participă mulţimea toată a sătenilor, care iau în 
felul acesta act de faptul că noi membri maturi au fost 
primiţi în obşte, că s-a născut o nouă familie, căreia de 
asemenea trebuie să i se asigure traiul bun în mijlocul 
al or lor. 

Dar în special cu prilejul morţii, spăimîntătoarea 
problemă a ieşirii dintr-o viaţă în care te-ai trezit fără 
să fi fost întrebat, după cum nu eşti întrebat nici la 
vremea trecerii dintre cei vii, obştea satelor noastre 
vechi a creat o întreagă concepţie, dublată de ceremonii 
şi rituri, foarte stranii, dar care, o dată ce înţelegi şi 
admiţi rădăcina lor străveche, îţi par a fi de o gran¬ 
doare, de o adîncime şi de o frumuseţe uluitoare. 

Cine nu ştie, azi, cît de adîncă este seninătatea în 
faţa morţii, o seninătate oarecum deznădăjduită şi totuşi 
resemnată, pe care ne-o arată mult cunoscuta baladă 
a Mioriţei ? Se ştie mai puţin toată mulţimea creaţiilor 
folclorice din jurul aceleiaşi teme a morţii, precum splen¬ 
didele cîntece „ale zorilor 44 şi „ale bradului 44 , care ar 
merita totuşi să fie mai adînc cercetate şi înţelese, ele 
fiind, în felul lor, unice în seria creaţiilor umane, ca 
dezlegări artistice ale marilor taine ale destinului. 

Mai puţin adînci din punct de vedere filozofic sînt 
şi alte obiceiuri şi ceremonii în viaţa satelor, care şi ele 
fac dovada aceleiaşi neistovite capacităţi de creaţie ar¬ 
tistică, precum toată seria „colindelor 44 şi „conăcăriilor 44 , 
la diferite prilejuri. 

Dacă folclorul românesc este azi preţuit şi destul de 
binecunoscut, există în schimb în cultura satelor noastre 
şi alte aspecte capitale, mai puţin cunoscute, deşi denotă 
aceeaşi extraordinară capacitate de creaţie a ţăranilor. 

în satele vechi nu numai arta, ci şi ştiinţa a fost pri¬ 
lej de creaţie culturală. Nevoile vieţii de toate zilele au 
făcut, astfel, să se nască o matematică populară. Răboa- 
jele de care am vorbit sînt adevărate rigle de calcul şi 
în acelaşi timp registre contabile de mare ingeniozitate, 
în special agrimensura a dat naştere unei matematici 
speciale, sistemul „celor trei trăsuri“ prilejuind subtile 
operaţii de gîndire, mergînd pînă la folosirea unor pro¬ 
cedee de calculare a mediilor aritmetice ponderate, prin 
aşa-numita socoteală a „stînjenilor-masă“, care e de na¬ 
tură să surprindă pe cei neavizaţi. 

De asemenea botanica, medicina şi zoologia popu¬ 
lară, cunoaşterea plantelor, animalelor şi insectelor, în 
special folosirea medicală a ierburilor, denotă o eru¬ 
diţie extraordinară în sistemul de clasare a lor pe specii, 
de cunoaştere a tehnicilor farmacopeice, chirurgicale şi 
medicale, care deseori au temei nu în „magie“ sau „su¬ 
perstiţie “, cum mulţi 'continuă a crede, ci într-o lungă 
experienţă pozitivă de reală valoare. Ştiinţele naturale 
se află, aşadar, la un nivel faţă de care nu poţi avea 
decît cel mai adînc respect, atît de judicios cristalizate 
în formule sînt diversele ei ramuri, ceea ce, din nou, 
nu se poate explica altfel decît tot printr-o tradiţie mul¬ 
tiseculară. 

Emoţionantă de-a dreptul este însă astronomia popu¬ 
lară, nu numai prin mulţimea stelelor şi constelaţiilor 
cuprinse în inventarul cunoştinţelor populare, în special 
al ciobanilor, care prin firea lucrurilor au mai des prilej 
să privească cerul înstelat al nopţilor de vară, ci şi prin 
interpretarea mitologică ce li se dă. Sătenii au populat 
cerul cu toate amintirile vieţii lor sociale, dînd stelelor 
o semnificaţie umană, antropomorfă. Satul, cu toate ale 
lui, este proiectat astfel pe cer, unde găsim Hora Satu¬ 
lui, cu Fata Mare din Horă, cele două Care, Mare şi 

Mic, Rariţa, Oile, Lupul şi Ciobanul, Comoara Făgă¬ 
duită, cu Sfredelul gata să pătrundă pînă la ea, Cloşca 
cu Pui, Crucea şi cei Trei Crai de la Răsărit, precum 
şi atît de plina de semnificaţie „Cale a Robilor“, care, 
spune tradiţia, arăta drumul celor care, căzuţi robi la 
turci, reuşeau să se întoarcă acasă. 

Calendarul popular, atît de precis indicat prin sem¬ 
nele cerului şi ale vietăţilor pămîntului, consemnat de¬ 
seori şi în „panaghii“ de lemn, în care marile sărbători 
erau precizate prin însemnări scrijelate în lemn, stă şi 
el dovadă pentru capacitatea ştiinţifică, creatoare, a 
oamenilor noştri. 

Nu mai vorbim de îndemînarea lor tehnică. Dacă 
mai ştiu încă să aprindă, ritual, „focul viu“, prin teh¬ 
nica preistorică a frecării între ele a lemnelor, ştiu tot 
atît de bine să fabrice şi morile cu vîrtej, atît de inge¬ 
nioase încît muzeele europene, care reuşesc să-şi procure 
cîte un exemplar, le ţin la loc de frunte. Dar mai ales 
e uimitoare capacitatea pe care o au cu toţii de a se 
adapta, cu o rapiditate excepţională, la toate maşină¬ 
riile născocite în timpurile noastre. 



V. DIN ISTORIA SOCIALĂ 
A VECHILOR NOASTRE SATE 


Ne pare rău că trebuie să încheiem aceste cîteva 
pagini cu un capitol mai dureros, în care vom încerca 
să arătăm că toată această civilizaţie s-a creat şi dez¬ 
voltat în ciuda unei istorii sociale duşmănoase, care a 
fost o grozavă stavilă pusă bunei stări ţărăneşti, o pie¬ 
dică şi oprelişte a capacităţii de creaţie a sătenilor. 

Căci, într-adevăr, satele noastre, care au fost cîndva 
toate libere, o dată cu naşterea unei clase feudale, crea¬ 
toare a statelor noastre autohtone, au început a cădea 
în starea de aservire. Aşa cum am mai arătat, în spe¬ 
cial satele dinspre cîmpie au fost cele dintîi victime ale 
împilării boiereşti. Mai rău încă, cele din Transilvania 
au căzut sub tirania unei clase de exploatatori feudali 
care, pe deasupra, aparţineau şi unui neam străin. 

Dar pînă şi satele rămase încă libere au început, în¬ 
cetul cu încetul, să cadă sub stăpînire boierească, prea 
puţine din ele, abia un sfert şi ceva, reuşind să se păs¬ 
treze pînă de curînd în formele lor tradiţionale de ţă¬ 
rănime liberă, stăpînă la ea acasă şi deci putînd fi 
creatoare de civilizaţie. 

Pentru ca să înţelegem mai bine cît de grea a fost 
această piedică socială pusă în calea civilizaţiei vechi- 

lor noastre sate, se cuvine să dăm cîteva amănunte de 
istorie socială. Dar cum aceasta este pe atît de lungă pe 
cît de dureroasă, nu ne vom opri decît asupra a două 
momente, care ni se par mai semnificative. 

Alegem astfel perioada în care s-a născut zicala atît 
de pilduitoare : „a fi sărac lipit pămîntului". 

Să ne ducem deci cu gîndul la vremurile de acum 
vreo trei sute de ani. S-au scurs de atunci cam vreo 
zece rînduri de oameni. Adică trăiau pe atunci străbu¬ 
nicii străbunicilor noştri. 

Ţara era pustiită de necontenite războaie. Dar răz¬ 
boaiele se poartă întotdeauna cu mari cheltuieli, care 
apasă pe spinarea poporului. Aşa că strîngătorii de bi¬ 
ruri din acea vreme erau mai năprasnici decît oricînd 
altădată şi năuciseră pe oameni mai rău decît prăpădul 
adus de război. 

Satele se spărgeau unele după altele şi mai toată 
lumea „dădea bir cu fugiţiiCîte mai apucaseră să 
rămîie, trebuiau să plătească şi pentru cei fugiţi. Dar 
bani, în acele timpuri, nu se prea găseau, aşa că satele, 
ca să poată face faţă birurilor, nu aveau altă scăpare 
decît să se împrumute. Vorba vine că îşi găseau astfel 
„scăparea", căci de fapt satul care se împrumuta cu 
bani era un sat care mergea la pierzanie sigură. 

Bani de împrumutat nu aveau pe atunci decît bo¬ 
ierii, şi aceştia nu dădeau bani decît cu grea camătă. 
Sătenii nu puteau plăti la soroc, nici dobînzile, nici ca¬ 
petele. Iată dar că erau siliţi să intre la tocmeală cu 
boierul, ca să-i păsuiască. Boierul nu voia însă să pri¬ 
mească păsuirea sau iertarea datoriilor decît dacă satul 
i se da pe mînă, cu moşie şi cu oameni cu tot. 1 

Astăzi ni se pare greu de înţeles cum de se puteau 
întîmpla asemenea lucruri, căci astăzi fiecare cetăţean 
este liber şi egal cu oricare altul. Dar pe atunci legile 
ţării îngăduiau ca cineva să fie rob altuia. Aşa că sa¬ 
tele se vindeau în întregime, cu populaţie cu tot, urmînd 
ca de atunci înainte sătenii să-i fie lui „iobagi“, „ru- 
mâni“ sau „vecini“. 

Vecinii erau săteni datori să „asculte“ de un boier. 
Să-i dea acestuia dijma din toate produsele lor şi să-i 
„clăcuiască“, adică să-i muncească pe gratis la toate 
muncile la care erau puşi. Dacă nu ascultau, boierul 
avea voie „să-i bată ca pe nişte rumâni“. 

Marii boieri din acea vreme, cum era însuşi Vodă 
Mihai şi mai ales vestiţii Buzeşti, au cumpărat în acele 
vremuri grele sute şi sute de sate. înainte ele fuseseră 
libere şi fără de stăpîn. De atunci încolo, satele încăpu¬ 
seră pe mînă boierească şi se „rumâniseră“. 

Dar boierii se certau între ei, ca să strîngă fiecare 
cît mai multe sate, în dauna altora. Ba îşi şi furau unii 
altora satele şi rumânii. Care era mai puternic, acela 
mînca nu numai pe săteni, ci şi pe boiernaşii mai mici. 
De atunci s-au ivit marile latifundii, adică moşiile mari 
cît judeţele, cu sute şi sute de sate, toate clăcuind în fo¬ 
losul unui singur mare boier. 

Dar văzînd că satele se sparg şi se împrăştie, iar 
boierii mereu se ceartă între ei ca să-şi fure unii altora 
clăcaşii, Vodă Mihai a crezut că este bine să dea o po¬ 
runcă foarte aspră potrivit căreia ţăranii nu mai aveau 
voie să se mute dintr-un sat în altul, iar boierii erau 
opriţi de a-şi mai căuta prin toată ţara clăcaşii fugiţi, 
ca să şi-i aducă înapoi cu sila. 

Vodă Mihai a hotărît deci ca fiecare sătean să ră- 
mină pe loc în satul în care îl va fi apucat porunca şî 
de aci să nu se mai poată muta cu nici un chip, ca şi 
cînd ar fi fost lipit de pămînt. 

Aşadar, toţi sătenii urmau să rămîie încremeniţi pe 
loc, în satul unde îi va fi prins „legătura lui Mihai 
De aici înainte nu mai erau ţărani liberi în nici un sat 
în care se afla boier. întreaga ţărănime de la noi de- 
căzuse, deci, la o stare neînchipuit de rea. 

Nemaiputînd pleca din sat, nici chiar dacă îşi plă¬ 
teau toate birurile, ei au ajuns o pradă uşoară în mîna 
boierului hrăpăreţ. Foarte curînd starea lor a coborît 
tot mai jos, pînă a ajuns a fi aceea a sărăciei lucii. 

A fi „sărac lipit pămîntului“ are înţelesul că eşti tot 
atît de sărac pe cît putea fi un sătean din aceştia care 
fuseseră „lipiţi pămîntului“. 

Dar şi satele care reuşiseră să scape, fără a cădea 
în situaţia celor lipiţi de pămînt, mai păstrîndu-şi o 
brumă de libertate, au fost necontenit „mîncate“ de către 
boieri şi au scăzut de aceea necontenit ca număr. 

Ca să înţelegem şi acest al doilea fel de proces so-‘ 
cial, atît de potrivnic vieţii săteşti, vom face apel la un 
text ţărănesc de acum o sută de ani, care este nu numai 
un document istoric de primă mînă, dar ne va putea 
folosi şi ca pildă a talentului de exprimare literară pe 
care l-au avut sătenii noştri. Vom folosi o veche „plîn- 
gere a răzeşilor de Văsieşti“, scrisă în 1866, ca jalbă 
adresată Locotenenţei domneşti a Moldovei din acea 
vreme şi care sună astfel : 

„Noi, aceşti nefericiţi, care ne vedeţi astăzi înaintea 
voastră stînd, gîrbovi de adînci bătrîneţe, din care doi, 
fratele cel mai mic numără vîrsta de 84 de ani şi cel 

mai mare de 89 de ani, aşa că, alăturea de o aşa vîrstă 
puteţi vedea cît de aproape stă moartea lingă noi, gata 
a ne strînge în braţele sale în toată ora şi în tot mo¬ 
mentul. Priviţi-ne, vă rugăm, cu ochii milostivirii, că 
astăzi am venit de stăm înaintea voastră umiliţi de ne¬ 
dreptate, slabi şi tremurînd ca o trestie la suflarea vîn- 
tului. Uitaţi-vă un moment de citiţi pe frunţile noastre 
cîte nefericiri amare le-au brăzdat. 

Noi suntem, mărită Locotenenţă, acei amărîţi săteni 
răzăşi de moşia Văsieşti, hotar mare şi mîndru, care 
cuprinde în întregimea lui alte trei hotare şi anume 
Trifănescu cu cătuna Leorda, Poiana Borila şi Poiana 
Buruenişului, care fac împreună o întindere uriaşă, căci 
suprafaţa acestui hotar se lasă a se număra ca la 32 000 
fălci de pămînt şi mai bine. 

Acest hotar de Văsieşti, în mărimea ce vi se arată, 
moştenire dreaptă a săracilor de noi, plătită de părinţii 
noştri cu preţul sîngelui lor, a încăput astăzi în mîna 
unor boieri Ghiculeşti. 

Se mîndresc acuma Domnii Ghiculeşti a fi proprie¬ 
tari mari a moşiei Comăneştilor, trupul cel mai mare 
şi mai mîndru în ţara Moldovei, alcătuit din mai multe 
alte trupuri, răpite de la adevăraţii lor moşneni, de la 
acei pe care i-au smuls de la vetrele lor şi pe care i-au 
înfundat în întunericul temniţelor, unde mulţi dintr-înşii 
şi-au şi sfîrşit viaţa, trup zicem a cărui mărime fabu¬ 
loasă numără astăzi peste 80 000 de fălci. 

Duşmanul acesta straşnic, care n-a avut alte daruri 
decît de a aduce plîngerea şi pustiirea în vatra fiecărui 
moşnean, se lăsară şi asupra noastră, ca lăcusta flă- 
mîndă asupra holdelor aurite ale cîmpului. Puţin îi pasă 
lui acum de toate păcatele, căci venise a ajunge el, unul 
din cei puternici, la cîrma ţării. 

Toate faptele lui, oricît de silnice şi oricît de crude, 
şi le apăra, aşa că treceau ca şi cînd ar fi fost fapte le¬ 
giuite. Tovărăşie puternică îşi făcu cu toţi cei de seamă¬ 
nul lui şi cu toţi cei de puterea lui. Legea o nesocotea 
fără ruşine ; şi de Dumnezeu, acest neam de om rău 
nu se temea. începu dar a ne goli vetrele, a ne răşlui 
moştenirile, ridică goană mare asupra noastră ca să ne 
împrăştie pe tot pămîntul ; săracii nu mai puteau să-i 
ţină piept, căci bătăile pe care le adusese el asupra 
noastră erau bătăi atît de crude şi de cumplite, că nici 
cum nu mai putem altfel zice decît că ereau ca bătăile 
acelea cu care Dumnezeu a bătut cîndva pe fiica Va- 
vilonului pentru păcatele sale. Durerea bătăilor lui a 
trecut ca fiorul morţii prin măduva oaselor celor bătuţi 
şi inimile mai multor nefericiţi dintre noi, lovite pe toată 
ziua de noi dureri, s-a făcut mai aşa nesimţitoare ca 
putregaiul buşteanului. 

Dar vine o zi amară, o zi de cumplire, cînd laco¬ 
mul cutropitor, în hotărîrea lui de a smulge din vetre pe 
părinţii noştri şi pe părinţii părinţilor noştri, îi încarcă 
cu lanţuri şi cu câtuşi şi îi aruncă în umezeala adîncilor 
temniţi, ca pe ucigători de oameni, loc în care, mulţi 
dintre dînşii şi-au dat sufletul. Torturi ca acestea şi mai 
mult decît acestea au suferit bătrînii noştri părinţi. Şi 
noi fiii lor le-am văzut pe toate şi am împărţit amarul 
durerii cu dînşii. 

Şi care erau oare crimele părinţilor noştri ? Cari erau 
crimele acestor oameni ? Că se împotriveau logofătului 
Costache Ghica şi nu-i dau uricele moşiilor, a moşte¬ 
nirii fiilor lor. Şi că ţipau şi se plîngeau că logofătul 
Ghica le pradă moştenirea. 

Iată unde sta crima lor, urmare care de aci înainte 
a făcut să se nască judecată straşnică între răpitorul 

Ghica şi între asupriţii moşneni, care face o dîră lungă 
de ani“. 

Şi plîngerea povesteşte apoi cum la 1841, osteniţi 
de atîta judecată, răzeşii de Văsieşti au căzut la în¬ 
voială cu boierul, ca să-i plătească 5 800 de galbeni şi 
să cureţe astfel moşia de boier. Dar răzăşii de Văsieşti 
nu au bani. Se împrumută cu 5 800 galbeni şi îl plă¬ 
teşte pe boier. Răzăşii răsuflă uşuraţi. Din păcate nu 
pentru multă vreme, căci : „N-apucasem bine a ne ră¬ 
sufla de oboseala atîtor ani de luptă, n-apucasem bine 
a ne îndulci şi noi de bunurile proprietăţii noastre, pe 
care le credeam scăpate de sabie, prin zisa învoială. 

„D-lui Aga Nicu Ghica luase informaţiunile, prin 
credincioşii săi, că nouă ni s-a apropiat termenul de a 
răspunde suma de 5 800 galbeni persoanelor de la care 
ne-am fost împrumutat de i-am dat domniisale. Şi cu- 
noscînd starea nevoii noastre, ne recomandară pe sub 
mînă nişte greci, ca doritori de a lua moşia noastră în 
arendă şi că aceştia sînt gata a ne număra suma de care 
am avea nevoie, în termenele ce am dori. Fără ca să 
cercetăm lucrurile mai departe, fără să avem cea mai 
mică bănuială de capcana pe care tot d-lui Nicu Ghica 
ne-o întindea, în buna noastră credinţă, sfîrşirăm toc¬ 
meala noastră cu Grecii, iscălirăm contractul, luarăm 
banii şi-i dădurăm feţelor ce datoram“. 

Dar aceşti arendaşi erau învoiţi cu boierul proprie¬ 
tar. 11 lasă pe acesta să folosească o parte din pămînt şi 
apoi cer răzeşilor să-i despăgubească, pretextînd că din 
locurile ce le aveau luate prin contract nu s-au putut 
folosi, ele fiind în deplina folosire a boierului, tot aşa 
cum le avea şi înainte de învoiala din 1848. 

„Atunci spaima ne-a acoperit pe toţi, de la mic şi 
pînă la mare, de la pruncul din faşă şi pînă la bătrînul 
în cîrjă. Atunci s-a făcut pentru noi o zi atît de tristă 

ca şi ziua potopului. N-a rămas vatră de unde să nu s& 
audă plîngerea şi durerea. Norodul s-a adunat în turma, 
ca oile, şi a cerut sfatul bătrînilor. Bătrînii le-au arătat 
calea legiuită la dreptatea ţării. Şi atunci cei mai de¬ 
prinşi şi-au pus la mijloc tot puţinul lor avut, iar săra¬ 
cul pînă şi cîrpa muerii şi tăciunele din vatră a pus> 
tot ; şi astfel, cu cît s-a putut strînge, s-au pornit îo 
gloată la dreptatea ţării unde numind avocat, au urmai 
judecată mare un şir de ani“. 

„Boerul Ghica însă, după o învoială ce avusese cu 
avocatul nostru, vine după aceea şi în mijlocul nostru 
şi îmbunînd pe unul, netezind pe altul, cu făgăduinţî 
mari şi lungi, de milostivire, precum că vrea prin toate 
mijloacele să ne scape din mîinile grecilor printr-o îm¬ 
păcare. însă şi noi să facem cu el o învoială astfel ca 
să fie pentru o despăgubire de o potrivă cu ce ar trebui 
să plătească grecilor. Lipsa cea înspăimîntătoare care 
ne secase toate mijloacele de trai şi la care se găseau 
reduşi cea mai mare parte dintre locuitorii moşneni, 
foametea cea mare care se simţea pînă şi de copilul din 
faşă, încredinţările pe care le făcea şi avocatul noştri^ 
precum că procesul poate încă să se mai amîie, unele şi 
altele ca acestea făcură pe bătrînii moşnenilor să sfîr- 
şească cu judecata, pe care din lipsa şi sărăcia în care 
se aflau nu puteau să o mai prelungească nici chiar pe 
jumătatea timpului pe care le-o arăta avocatul trădă¬ 
tor şi, peste toate acestea, foamea care lătra“. 

în aceste împrejurări, moşnenii fac o învoială m 
boierul în anul 1847. 

„Dar învoiala aceasta nu erea nimic altceva decîfc 
că răzăşii de Văsieşti se vindeau ca clăeaşi boierului. 
Pe de o parte boerul se obliga să întregească moşia aşa: 
cum a fost şi să plătească grecilor 14 000 de galbeni. 
Dar pe de altă parte, pentru toate acestea, noi răzăşii., 

$sa dăm domniei sale, din tot acel loc de hrană, o a treia 
garte, să-i facem cîte opt zile de pont (adică de muncă 
ifără plată — N.A.) sau nelucrîndu-i-le, să i le plătim în 
Ehani, cîte şase lei ziua, să-i facem cîte o podvadă (adică 
e® corvoadă — N.A.) de fiecare pereche de boi, de cîte opt 
fsute de oca de sare adusă de la groapa ocnelor, la să- 
răriile ce-şi făcuse pe moşia Comăneştilor. Iar din lo¬ 
cuitorii cu palmele să-i facă cîte patru zile proaste de 
meremet (adică muncă în gospodăria lui — N.A.). Prevă- 
sîndu-se încă şi cazul că, făcînd trebuinţă locuitorilor a 
lua lemne de pe proprietatea d-sale din Comăneşti, 
pentru heiuri şi alte trebuinţe ale lor precum şi de foc, 
^ă aibă a da d-sale cîte trei butuci pe an aduşi de la 
lierăstraele ce le are. Iar la punctul al optulea din 
această învoială stă scris aşa, din partea d-lui Nicu 
Ghica, că dacă eu sau urmaşii mei va strica această în¬ 
doială, atunci locuitorii să-mi dea 14 000 de galbeni 
şi-şi vor lua moşia în dreapta lor stăpînire“. 

Dar învoiala aceasta, oricît de grea ar fi fost, a ră¬ 
mas numai pe hîrtie. Boierii, încetul cu încetul, scăzură 
gămînturile de hrană ale sătenilor şi-i crescu în muncă, 
astfel încît pînă la urmă ajunseră să fie clăcaşii boeru- 
lui şi căzuţi în mizerie. 

S-ar putea adăuga nesfîrşite pagini asemănătoare, 
care toate ne-ar pune în faţa problemei următoare : cît 
de mare trebuie să fi fost puterea de creaţie a sătenilor, 
dacă în ciuda unor asemenea împrejurări au putut totuşi 
făuri o civilizaţie care ar putea face cinste oricărui alt 
neam. Şi mai ales ne lasă să bănuim la ce alt înalt nivel 
;ar fi putut ei ajunge, fiind atît de înzestraţi, dacă ar fi 
-avut o istorie socială mai blîndă. 

Dar soarta lor a tot mers scăzînd, din rău în mai rău, 
pînă cînd, în foc şi pîrjol, deznădejdea lor s-a înfăţişat 
In forma crudă a marilor răscoale ţărăneşti, din care 

cea din 1907 rămîne înscrisă — prin înăbuşirea ei în 
sînge — ca una din paginile ruşinoase ale regimului 
burghezo-moşieresc. 

De atunci vremile au trecut şi prefaceri sociale re¬ 
voluţionare au răsturnat cu totul vechea viaţă a satelor. 
Au dispărut racilele grozave care ajunseseră să carac¬ 
terizeze, în cele din urmă, viaţa satelor noastre, şi anume 
odioasele boli sociale, pelagra, semn al mizeriei şi în¬ 
fometării, mortalitatea infantilă şi analfabetismul, in¬ 
tolerabil faţă de mersul înainte al culturii din toată 
lumea. Scăpate azi, pe totdeauna, de sila clasei boiereşti, 
trecute la practicarea unei agriculturi moderne, organi¬ 
zate în forme cooperative, în bună măsură oarecum dăi¬ 
nuire în forme moderne a vechii vieţi de obşte, satele 
noastre dispun acum de baza materială necesară unei 
ridicări a stării lor culturale. 

Cei care cercetează azi satele nu mai recunosc decît 
cu greu amintirile vechii lor civilizaţii. Dar nu aceasta 
este ceea ce are însemnătate, căci civilizaţiile se perindă 
şi se dezvoltă necontenit, ca un proces istoric firesc, care 
nu poate fi oprit şi nici nu trebuie văzut decît ca o che¬ 
zăşie a posibilităţii unui nesfîrşit progres spre o omenie 
din ce în ce mai deplină. 

Ceea ce trebuie însă salvat este capacitatea de creaţie 
culturală a satelor noastre. Acesta este izvorul viu, din 
care se pot naşte şi dezvolta, mereu, alte noi forme de 
civilizaţie, deopotrivă de frumoase şi de originale pe 
cît au fost şi cele din trecut, ba încă mai frumoase decît 
au fost vreodată. 

Pentru aceasta însă e bine ca toţi cei care, într-un 
fel sau altul, lucrează pe tărîmul culturalizării maselor 
ţărăneşti, să facă în aşa fel încît vechea tradiţie cultu¬ 
rală a satelor să-şi găsească drumul spre zilele de mîine, 
către care tindem cu toţii. 


96 



SCURTĂ BIBLIOGRAFIE 


Cap. I 

I. SIMIONESCU, Ţara noastră ; oameni, locuri, lucruri, ed. a IlI-a* 
Bucureşti, 1940. 

N. IORGA, Istoria Românilor prin călători, în trei volume, Bucu¬ 
reşti, 1920—1922. 

Cap. II 

RADU ROSETTI, Pămîntul, sătenii şi stăpînii în Moldova, Bucu¬ 
reşti, 1907. 

H. H. STAHL, Contribuţii la studiul satelor devălmaşe româneşti^ 
în trei volume, Bucureşti, 1958—1965. 

Cap. III 

SIMION MEHEDINŢI, Coordonate etnografice. Bucureşti, 1930,, 

ROMUL VUIA, Le village roumain de Lransylvanie et du Banat „ 
Bucureşti, 1937. 

PAUL H. STAHL, Aşezarea caselor şi acareturilor pe valea Bis¬ 
triţei moldoveneşti, în „Revista de Etnografie şi Folclor*, 
nr. 6/1965. 

PAUL H. STAHL, Casa ţărănească la români în secolul 
al XlX-lea, în „Anuarul muzeului etnografic al Transilva¬ 
niei pe anii 1959/1961“, Cluj, 1963. 

GRIGORIE IONESGU, Arhitectura populară românească, Bucu¬ 
reşti, 1956. 

FLOREA STĂNCULESCU, ADRIAN GHEORGHIU, PAUL 

H. STAHL şi PAUL PETRESCU, Arhitectura populară româ¬ 
nească, în cinci volume, Bucureşti, 1956—1959. 

N. IORGA, Uart populaire en Roumanie, Paris, 1923. 


97 



GEORGE OPRESGU, L’art du paysan roumain. Bucureşti, 1937. 

A. TZIGARA-SAMURCAŞ, L’art paysan en Roumanie, Bucu¬ 
reşti, 1931. 

PAUL PETRESGU, Costumul popular românesc din Transilvania 
şi Banat, Bucureşti, 1959. 

T. BĂNĂŢEANU, E. IONESGU, GH. FOGŞA, Arta populară ro¬ 
mânească. Port, ţesături, cusături, Bucureşti, 1957. 

N. IORGA, Istoria Românilor în chipuri şi icoane, ed. a Il-a, 

Graiova, 1922. 

CORNEL IRIMIE, Pivele şi vîltorile din regiunea Sibiului şi de 
pe valea Sebeşului, Sibiu, 1956. 

BARBU SLĂTINEANU, PAUL H. STAHL, PAUL PETRESCU, 
Arta populară românească: Ceramica, Bucureşti, 1958. 

TUDOR PAMFILE, Industria casnică la români. Bucureşti, 1910. 

Idem, Cerul şi podoabele lui, Bucureşti, 1915. 



CUPRINS 


I. PĂMÎNTUL ŞI OAMENII. 5 

IL ORGANIZAREA SOCIALĂ A SATULUI .... 11 

1. Ce înseamnă „sat* ?. 11 

2. Tehnicile economice ale vechilor sate ... 12 

a. trupurile de moşie şi vechimea lor ... 12 

b. organizarea internă a unei moşii săteşti ; pădurea, 

izlazul, ogoarele.14 

3 . Organizarea socială a satelor în obştii genealogice 

devălmaşe. . , 27 

a. stăpînirile locureşti. 27 

b. cetele de neamuri şi confederările de sate . 28 


c. „neamuri* şi „umblarea pe bătrîni* .... 3 4 

III. CIVILIZAŢIA MATERIALĂ A VECHILOR NOASTRE 


SATE.. n 

40 

1. Vetrele de sat şi gospodăriile . . 40 

2. Acareturile ... 45 

3. Casele ..... . . 49 

4. Interiorul. . 55 

5. îmbrăcămintea. 61 

6. Meşteşugurile şi industria casnică.64 

IV. ARTA ŞI ŞTIINŢA POPULARĂ. OBICEIURI ŞI 

CEREMONII.79 

V. DIN ISTORIA SOCIALĂ A VECHILOR NOASTRE 

SATE.87 

SCURTĂ BIBLIOGRAFIE . ... . . 97 


99 











Vechile noastre sate stnt păstră¬ 
toare ale unei tradiţii culturale cu 
rădăcinf attt de adinei, tneft merg 
pînă departe tn preistorie. 

Ţăranii români liberi, moşneni şi 
răzeşi, Ju deosebire cei aşezaţi tn 
satele de la poalele Carpafilor, au 
făurit o civilizaţie rurală care nu 
numai că are un caracter de ori- 
ginaiitaie mai vie decît al altor 
neamuri, dar a dovedit o putere de 

creajie culturală care uimeşte pe 

* 

oricine ajunge să o cunoască. 















